title: Jesse Ylönen

text: Tammikuussa 2018 NHL:n kykyjenetsijäpalvelu listasi Ylösen Euroopassa pelaavista kenttäpelaajista rankingissaan sijalle 28. . Hänen sijoituksensa oli sama myös huhtikuun rankingissa. Ylöstä arvioitiin joissakin listauksissa aina ykköskierrokselle asti; mm. "The Athletic" -verkkolehden NHL-toimittaja Corey Pronman listasi hänet toukokuussa 2018 omassa arviossaan sijalle 14. Lopulta Montréal Canadiens varasi Ylösen toisella kierroksella numerolla 35.


title: Jesse Ylönen

text: Kaudeksi 2018–2019 Ylönen siirtyi kaksivuotisella SM-liigasopimuksella Pelicansiin. Hän teki liigadebyyttinsä runkosarjan avauskierroksella 14. syyskuuta 2018 vieraissa Vaasan Sportia vastaan. Ylönen merkittiin Pelicansin kolmosketjun vasempaan laitaan Antti Tyrväisen ja Taavi Vartiaisen viereen. Hän sai ottelussa jääaikaa 14.27 minuuttia. Ylönen avasi maalitilinsä SM-liigassa heti kahdella osumalla seuraavassa ottelussa 15. syyskuuta 2018 Rauman Lukkoa vastaan. Hänen jälkimmäinen maalinsa syntyi ylivoimalla. Erik Kakko valitsi Ylösen ottelun Alumnien tähtien ykköstähdeksi.


title: Jesse Ylönen

text: Ylönen pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Ylönen pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Yhteensä Ylönen on pelannut kymmenen nuorten ja 30 poikien maaottelua.


title: Jesse Ylönen

text: Ylösen isä Juha on olympiapronssimitalisti (Nagano 1998) ja maailmanmestari (1995), joka pelasi omalla urallaan yli 300 NHL-ottelua.


title: Alkukreikka

text: Alkukreikka ("proto-kreikka") on nimitys kreikan kielen varhaisimmalle tunnistettavissa olevalle vaiheelle sen jälkeen, kun se erkani indoeurooppalaisesta kantakielestä eli proto-indoeurooppalaisesta kielestä. Se ajoitetaan 2000-luvun eaa. loppupuolelle ja 1000-luvun eaa. alkuun.


title: Alkukreikka

text: Alkukreikka syntyi indoeurooppalaisesta kantakielestä satojen vuosien aikana tapahtuneiden äänteellisten, muoto-opillisten ja sanastollisten muutosten tuloksena. Indoeurooppalaista kantakieltä puhuttiin noin 4000–3500 eaa. oletettavasti Mustanmeren pohjois- ja itäpuolisilla alueilla. Siitä ei ole kirjallisia jäänteitä, mutta sen kielioppi on rekonstruoitu laajan tutkimuksen ansiosta. Kantakielestä erkanivat aluksi anatolialaiset ja tokaariset kielet. Jäljelle jääneessä ryhmässä, myöhäisen indoeurooppalaisen kantakielen aikana, kehittyi noin 3000–2000-luvuilla eaa. yhteisiä kielen piirteitä, joiden perusteella alkukreikka on indoeurooppalaisten kielten sisällä läheisintä sukua indoiranilaisille kielille. Sen lisäksi siinä on läheistä sukulaisuutta armenian ja fryygian kieliin.


title: Alkukreikka

text: Alkukreikka voidaan erottaa omaksi kielekseen indoeurooppalaisesta kantakielestä 2000-luvun eaa. loppupuolella. Sen aikana muodostuivat ne kielen piirteet, jotka erottavat kreikan kielen indoeurooppalaisesta kantakielestä sekä muista indoeurooppalaisista kielistä, mutta jotka ovat yhteisiä kaikille muinaiskreikan murteille ennen niiden erkaantumista toisistaan. Aikakauteen ajoittuu ensimmäisten kreikkaa puhuneiden kansojen tulo nykyisen Kreikan alueelle noin 2300–2100 eaa. Kreikan esihistoriassa tämä oli pronssikautta ja varhaisen ja keskisen helladisen kauden taitetta.


title: Alkukreikka

text: Alkukreikasta ei ole säilynyt kirjoitettuja dokumentteja, mutta sitä on rekonstruoitu samalla tavalla kuin indoeurooppalaista kantakieltä. Varhaisimmat kreikankieliset dokumentit ovat peräisin alkukreikkaa 1000-luvulla eaa. seuranneen niin kutsuttu mykeneläisen kreikan ajalta. Se oli erityisesti mykeneläisen kulttuurin kukoistusajan (1400–1200 eaa.) kieli, ja edusti jo kreikan murteiden eriytymistä.


title: Alkukreikka

text: Alkukreikan piirteet kuvataan seuraavassa lähinnä yhtäläisyyksinä ja eroina suhteessa indoeurooppalaiseen kantakieleen, jonka mukaiset rekonstruoidut muodot alkavat asteriskilla (*).


title: Alkukreikka

text: Fonologisia eli äänneopillisia muutoksia olivat muun muassa:Morfologisia eli muoto-opillisia muutoksia olivat muun muassa:Syntaksissa eli lauseopissa tapahtuneeseen kehitykseen kuuluvat muun muassa:Suuri osa kreikan sanastosta on indoeurooppalaista alkuperää. Tämä pätee luonnollisesti ennen kaikkea ydinsanastoon, jota on tarvittu jo muinoin. Tällaista sanastoa ovat esimerkiksi:Myöhempää, ei-indoeurooppalaista sanastoa kreikan varhaisiin muotoihin tuli Kreikan alueen alkuperäisiltä asukkailta sekä naapurikansoilta. Tällaista sanastoa ovat esimerkiksi:


title: Aiolialainen murre

text: Aiolialainen murre () oli yksi muinaiskreikan päämurteista tai oikeammin murreryhmistä. Aiolialaisia murteita puhuttiin aiolialaisten heimojen alueilla, ja ne ovat saaneet nimensä Aioliin alueesta Vähässä-Aasiassa.


title: Aiolialainen murre

text: Aiolialaisia murteita puhuttiin alun perin Thessalian ja Boiotian alueilla Attikan luoteispuolella. Näiltä alueilta lähteneet asuttajat perustivat siirtokuntia Aioliin alueelle Vähän-Aasian luoteisosaan noin 1000-luvulta eaa. alkaen, ja näin murre levisi myös sinne. Lesbos oli merkittävin Aioliin saarista.


title: Aiolialainen murre

text: Lesboksella aioliin murretta käyttivät runoudessaan muun muassa Alkaios ja Sapfo, Boiotiassa puolestaan Korinna.


title: Aiolialainen murre

text: Aiolialaisten murteiden alaryhmiä olivat:Yhteisiä


title: Aiolialainen murre

text: Boiotian murteessa


title: Aiolialainen murre

text: Thessalian murteessa


title: Aiolialainen murre

text: Lesboksen murteessa


title: Arkado-kyproslainen murre

text: Arkado-kyproslainen murre oli yksi muinaiskreikan päämurteista tai oikeammin murreryhmistä. Arkado-kyproslaisia murteita puhuttiin Arkadiassa keskisellä Peloponnesoksella sekä Kyproksella.


title: Arkado-kyproslainen murre

text: Arkado-kyproslaiset murteet olivat läheistä sukua mykeneläiselle kreikalle. Kummatkin kuuluivat yhdessä joonialaisen ja attikan murteen kanssa itäisiin kreikkalaismurteisiin. Murteiden välistä suhdetta ei kuitenkaan tunneta tarkasti. Arkado-kyproslaisessa murteessa on yhtäläisyyksiä myös pamfylian murteeseen.


title: Arkado-kyproslainen murre

text: Arkadia ja Kypros ovat maantieteellisesti erillään toisistaan, ja murteiden yhteydelle, samoin kuin niiden suhteelle mykeneläiseen murteeseen, on esitetty erilaisia selityksiä. Yleisimmän teorian mukaan arkado-kyproslainen murre olisi kehittynyt akhaialaiseksi murteeksi kutsutusta mykeneläisestä murteesta, joka oli Peloponnesoksen akhaijien murre. Doorilaisten valloitettua Peloponnesoksen rannikkoalueet niin kutsutun doorilaisvalloituksen yhteydessä noin 1100-luvulla eaa., minkä seurauksena rannikkoalueet tulivat läntisten kreikkalaismurteiden ja doorilaisten murteiden alueeksi, akhaijeja muutti idemmäksi muun muassa Kyprokselle, mikä vei murteen sinne (tosin Kyprokselle tuli asukkaita myös monista muista suunnista). Osa Peloponnesoksen mykeneläisistä vetäytyi puolestaan niemimaan keskiosan Arkadian vuoristoon, joka säästyi doorilaisvalloitukselta. Tämän seurauksena alueelle jäi erillinen saman murteen alue, jota ympäröi doorilaismurteiden alue joka puolelta.


title: Arkado-kyproslainen murre

text: Koinee-kreikka syrjäytti murteen vähitellen 300-luvun eaa. jälkimmäiseltä puoliskolta lähtien. Viimeisenä sitä vaikuttaa esiintyneen uskonnollisessa käytössä, joka oli konservatiivisempaa kielenkäytön aluetta.


title: Arkado-kyproslainen murre

text: Ardado-kyproslaisen murteen alamurteita olivat:Murteita kirjoitettiin erilaisilla kirjoitusjärjestelmillä, sillä Arkadiassa oli käytössä kreikkalainen kirjaimisto ja Kyproksessa oma kyproslainen kirjoitus, jolla kirjoitettiin myös eteokypriootin kieltä.


title: Arkado-kyproslainen murre

text: Ardado-kyproslaisen murteen piirteitä ovat muun muassa:


title: Attikan murre

text: Attikan murre ("attikalainen kreikka", ) oli yksi muinaiskreikan murteista. Se muodosti yhdessä joonialaisten murteiden kanssa attikalais-joonialaisten murteiden ryhmän, ja sitä puhuttiin Attikan alueella, merkittävimpänä Ateenassa. Ateenan suuren kulttuurisen merkityksen vuoksi murteella on ollut suuri vaikutus kreikan kielen myöhempään kehitykseen.


title: Attikan murre

text: Attikan murre oli kehittynyt joonialaisista murteista, joiden alkuperäistä pääaluetta oli Euboian saari Attikan lähistöllä. Ne muodostivat itäisten kreikkalaismurteiden ryhmän yhdessä arkado-kyproslaisten murteiden ja varhaisemman mykeneläisen murteen kanssa.


title: Attikan murre

text: Attikan murteen pääaluetta oli Attika eli Ateenan kaupunkivaltion muodostanut alue. Alkuperäisen alueen suhteellisen pienen koon vuoksi murre oli varsin yhtenäinen erityisesti kirjallisessa muodossaan. Ateenan poliittisen järjestelmän ja koulutusmahdollisuuksien ansiosta murre oli kirjoitettuna myös laajempien piirien käytössä kuin monissa muissa kaupunkivaltioissa. Murre levisi myös Ateenan perustamiin siirtokuntiin, kuten Lemnoksen siirtokunnat sekä Sigeion ja Amfipolis. Koska Ateenassa oli suhteellisen paljon ulkomaalaisia eli metoikkeja, myös tämä levitti murretta muualle; toisaalta attikaan tuli tätä kautta vaikutteita muista murteista.


title: Attikan murre

text: Ateenan kaupunkivaltion noustua klassisella kaudella 400-luvulla eaa. Kreikan merkittävimmäksi, myös Attikan murteesta tuli arvostetuin kreikan murteista ja lopulta yksi tärkeimmistä koko myöhemmän kreikan kielen kehitykseen vaikuttaneista murteista. Filippos II otti attikalaisen kreikan 300-luvulla eaa. Makedonian valtakunnan viralliseksi kielimuodoksi. Hellenistisellä kaudella attikalaisesta kreikasta tuli Makedonian valloitusten myötä puolestaan Lähi-idän ja Egyptin hellenististen valtakuntien käyttämä kielimuoto, ja se muodosti pohjan aikakauden yleiskieleksi muodostuneelle koinee-kreikalle.


title: Attikan murre

text: Attikalainen kreikka oli kreikkalaisen tragedian kielimuoto yhdessä doorilaisesta murteesta tulleiden vaikutteiden kanssa, sekä kreikkalaisen komedian kielimuoto. 400-luvulta eaa. lähtien siitä tuli myös kreikkalaisen proosakirjallisuuden hallitseva kieli, missä se syrjäytti joonialaisen murteen, ja sitä käyttivät muun muassa Thukydides, Ksenofon, Platon, Aristoteles, Lysias, Isokrates, Demosthenes ja Gorgias.


title: Attikan murre

text: Roomalaisella kaudella kehittyi attikismi eli kirjallisuuden tyylisuuntaus, jossa pyrittiin palaamaan klassisen kauden attikalaiseen kreikkaan aikakauden koinee-kreikan sijasta. Attikisteja olivat muun muassa Plutarkhos ja Lukianos. Attikismi vaikutti myös keskiajalla bysantin kreikassa.


title: Attikan murre

text: Attikan murteen piirteitä suhteessa muuhun kreikkaan olivat:


title: Doorilainen murre

text: Doorilainen murre () oli yksi muinaiskreikan päämurteista tai oikeammin murreryhmistä. Doorilaisia murteita puhuttiin doorilaisilla alueilla, erityisesti Peloponnesoksella, Kreetalla ja eteläisillä Egeanmeren saarilla.


title: Doorilainen murre

text: Laajasti ottaen doorilaisiin murteisiin voidaan lukea myös luoteiskreikkalaiset murteet, joita puhuttiin laajalla alueella Kreikan länsi- ja luoteisosissa. Yhdessä varsinaiset doorilaismurteet ja luoteiskreikkalaiset murteet muodostavat länsikreikkalaisten murteiden ryhmän.


title: Doorilainen murre

text: Doorilaista kreikkaa puhuneet doorilaiset olivat alun perin puolinomadisia heimoja, jotka asuivat nykyisen Kreikan pohjoisissa keskiosissa Pindos-vuoriston ympäristössä. Niin kutsutun doorilaisvalloituksen aikaan doorilaiset siirtyivät noin 1200–1100 eaa. nykyisen Kreikan luoteis- ja länsiosiin sekä Peloponnesokselle, jonka nämä valtasivat kokonaan niemimaan sisäosien Arkadiaa lukuun ottamatta, joka jäi arkadian murteen alueeksi. Hieman myöhemmin doorilaiset asuttivat myös Kreetan sekä Egeanmeren eteläosien saaria, kuten Theran, Rhodoksen ja Kosin. Siirtokuntien perustamisen myötä noin 800 eaa. lähtien doorilaismurteet levisivät myös Suur-Kreikkaan ja Sisiliaan nykyisen Italian eteläosien alueelle, Pohjois-Afrikan rannikolle sekä Mustallemerelle. Merkittäviä doorilaisia siirtokuntia olivat muun muassa Korintin perustama Syrakusa (n. 734 eaa.), Spartan perustama Taras (n. 700 eaa.) sekä Theran perustama Kyrene.


title: Doorilainen murre

text: Arkaaiselta kaudelta lähtien doorilainen murre oli kuorolyriikan vakiintunut kielimuoto, vaikkakin siihen sekoittui myös aineksia joonialaisen murteen mukaisesta eeppisestä kielestä sekä aiolialaisen murteen mukaisesta lesboslaisesta runoudesta. Doorilaisen runouden nimiä ovat muun muassa Eumelos ja Alkman. Simonides ja Pindaros alkoivat korvata doorilaisia muotoja joonialaisen epiikan muodoilla. Tämä lyyrisen doorilaisen murteen muoto vaikutti attikalaisen tragedian kuoro-osuuksiin. Syrakusan doorilaista murretta käyttivät muun muassa komediakirjailija Epikharmos ja runoilija Sofron sekä tieteilijä Arkhimedes, ja taraslaista murretta pythagoralaiset filosofit Filolaos ja Arkhytas. Theokritos käytti runoissaan keinotekoista doorilaista murretta, joka saattoi perustua Aleksandriassa tunnettuun kyreneläiseen murteeseen.


title: Doorilainen murre

text: Hellenistisellä kaudella kehittyi vakiintuneita doorilaisen murteen omia koinee-muotoja. Akhaian liiton doorilainen koinee perustui Korintin ja Sikyonin murteisiin, Aitolian liiton luoteisdoorilainen koinee Aitolian murteisiin, Sisilian doorilainen koinee Syrakusan murteeseen ja Etelä-Italian doorilainen koinee Taraksen murteeseen.


title: Doorilainen murre

text: Doorilaisen murteen alaryhmiä olivat:Doorilaismurteiden muista erottavia piirteitä olivat muun muassa:


title: Luvanjärvi

text: Luvanjärvi on Kainuussa Hyrynsalmella sijaitseva järvi.


title: Luvanjärvi

text: Järven pinta-ala on 840 hehtaaria eli 8,4 neliökilometriä. Se on 7,4 kilometriä pitkä ja 2,6 kilometriä leveä. Sillä on laaja ja yhtenäinen järvenselkä, joka ulottuu järven länsipäästä sen itäpäähän. Järven keskellä on kapeikko, jossa järven leveys on 650 metriä. Kapeikon länsipuolesta on käytössä nimi Niskanselkä. Järven länsipäässä näkyy järvelle Myhkyrin vaara, jonka laki kohoaa 65 meriä vedenpinnan yläpuolelle. Etelärannasta 400 metrin päässä sijaitsee Kypäräsaaren kohdalla Kypärävaara, joka kohoaa yli 80 metrin korkeudelle.


title: Luvanjärvi

text: Järvessä on laskettu olevan 11 saarta. Niiden yhteispinta-ala on 8 hehtaaria, mikä on noin 0,9 % järven kokonaispinta-alasta. Karttaan nimetyt saaret ovat lännestä alkaen lueteltuina Jokisaari, Niskansaari, Tirro, Kypäräsaari, Selkäsaari ja Nuottisaari.


title: Luvanjärvi

text: Järvi on luodattu ja siitä on julkaistu syvyyskartat. Sen tilavuus on 39 miljoonaa kuutiometriä eli 0,039 kuutiokilometriä. Järven keskisyvyys on 4,7 metriä ja suurin syvyys on 24 metriä. Syvin kohta sijaitsee Niskanselällä, jossa järven pituussuuntainen syvänne sijaitsee. Syvänteen länsipäässä on 24 metriä syvää, mutta muualla syvänteessä 20–22 metriä syvää. Järven itäpuolella on yleensä 3–6 metriä syvää.


title: Luvanjärvi

text: Järven rantaviivan pituus on 30 kilometriä, josta saarten rantaviivan yhteispituus on 3 kilometriä. Rantojen asutus on harvaa haja-asutusta ja sinne on rakennettu lisäksi alle 50 vapaa-ajan asuntoa. Niille tulee tiet seututieltä 904, joka ohittaa järven kauempaa sen eteläpuolelta, tai seututieltä haarautuvalta ja järven kiertävältä yhdystieltä 19241. Järven rannoilla tai niiden läheisyydessä on vain Kypärävaaran kylä ja Tololanniemen ja Ollilanniemen kulmakunnat.


title: Luvanjärvi

text: Järvi sijaitsee Oulujoen vesistössä (vesistöaluetunnus 59) Luvanjoen valuma-alueen (59.7) Luvanjärven alueella (59.72), jonka Luvanjärven lähialueeseen (59.722) järvi kuuluu. Järven vedenpinnan korkeus on 170,7 metriä mpy.


title: Luvanjärvi

text: Valuma-alue saa pääosan vedestään Mikitänjärven alueelta (59.73), missä sijaitsevat lähimpänä Ilvesjärvi (148 ha) ja Jokilampi (11 ha) ja nimenä tuttu Mikitänjärvi (915 ha), ja Kokkojoen valuma-alue (59.76), jonka pääjärvi on Kokkojärvi (383 ha). Luvanjärven lähialueella ei ole muita yli hehtaarin kokoista järveä tai lampea kuin Luvanjärvi.


title: Luvanjärvi

text: Järven laskujoki on 700 metriä pitkä Luvankoski, joka laskee Niemelänjärveen (221 ha).


title: Joonialainen murre

text: Joonialainen murre () oli yksi muinaiskreikan päämurteista tai oikeammin murreryhmistä. Joonialaiset murteet olivat läheistä sukua Attikan murteelle, ja niitä puhuttiin alun perin kreikkalaisen maailman itäosien joonialaisilla alueilla sekä siirtokunnissa.


title: Joonialainen murre

text: Joonialaiset murteet olivat läheistä sukua Attikassa puhutulle Attikan murteelle, ja muodostavat yhdessä sen kanssa attikalais-joonialaisten murteiden ryhmän. Se puolestaan muodostaa yhdessä arkado-kyproslaisten murteiden kanssa itäisten kreikkalaismurteiden ryhmän.


title: Joonialainen murre

text: Joonialaisten murteiden pääaluetta oli alun perin Euboian saari sekä pohjoiset ja keskiset Kykladit (mm. Andros, Naksos, Paros). Noin 1000 eaa. lähtien joonialaismurteet levisivät siirtokuntien perustamisen myötä Joonian rannikolle Vähään-Aasiaan ja sen edustan saarten siirtokuntiin (mm. Khios, Samos), Egeanmeren pohjoisrannikolle (Khalkidike sekä Traakian rannikko), Propontiksen ja Pontoksen rannikoille sekä Suur-Kreikan ja Sisilian siirtokuntiin nykyisen Italian eteläosissa (mm. Naksos, Zankle). Vähän-Aasian rannikolla joonialainen murre levisi lopulta alun perin aiolialaisen murteen Smyrnasta aina Halikarnassokseen saakka, joka oli alun perin doorilaisen murteen aluetta.


title: Joonialainen murre

text: Homeroksen runokieli homeerinen kreikka oli Vähä-Aasian joonialaista murretta, jossa oli myös aiolialaisen murteen vaikutusta sekä joitakin mykeneläisen kreikan aineksia, jotka olivat peräisin pitkästä suullisesta perinteestä. Tätä eeppistä joonialaista taidekieltä käytettiin myöhemmin heksametri- ja elegiarunoudessa myös joonialaismurteiden alueen ulkopuolella; sitä käytti muun muassa Boiotiassa elänyt Hesiodos. Jooniaa käyttivät runoudessaan myös Arkhilokhos, Semonides ja Hipponaks.


title: Joonialainen murre

text: Joonialaisella murteella kirjoitetiin myös vanhin kreikkalainen proosakirjallisuus, sillä sitä käyttivät monet historioitsijat, filosofit ja tiedemiehet, kuten Herakleios, Hekataios, Herodotos ja Demokritos sekä Hippokrates ja tämän koulukunta. Joonialaisen historiankirjoituksen vaikutus näkyy vielä muutoin Attikan murretta kirjoittaneella Thukydideellä. Attikan murre korvasi muut joonialaiset murteet 400-luvulle eaa. tultaessa, vaikkakin sai paljon vaikutteita jooniasta kehittyen 300-luvulta eaa. lähtien yleiskreikkalaiseksi koinee-kreikaksi.


title: Joonialainen murre

text: Joonialaiset murteet jaetaan tutkimuksessa seuraaviin alaryhmiin:Antiikin aikana Herodotos jakoi joonialaiset murteet puolestaan neljään muotoon: Kaarian joonialaisten kaupunkien murre, Lyydian joonialaisten kaupunkien murre, Samoksen murre sekä Khioksen ja Erythrain murre. Näistä ei kuitenkaan ole merkkejä kirjoitetun kielen jäänteissä.


title: Joonialainen murre

text: Joonialaisten murteiden yhteisiä piirteitä olivat muun muassa:Muita sanojen murremuotoja verrattuna Attikan murteeseen ovat esim.:


title: Eränkävijät

text: Eränkävijät on suomalainen Yle TV1:llä esitetty luonto-ohjelma, jossa seurataan suomalaisten eränkävijöiden metsästystä ja kalastusta.


title: Eränkävijät

text: Sarjan 1. tuotantokausi esitettiin vuonna 2016. 2. tuotantokausi esitettiin vuonna 2017. Sarja on myyty yli 30 maahan nimellä "Love of the Wild". Sarja voitti parhaan TV-ohjelman Kultainen Venla -palkinnon 2017 ja 2018, sekä paras esiintyjä -palkinnon 2018. Palkintoja olivat noutamassa vuonna 2017 Aki Huhtanen, Äijä-koira ja Teemu Hostikka ja vuonna 2018 Aki ja Teemu. Sarjan 3. tuotantokausi alkaa 14. lokakuuta 2018.


title: Muinainen makedonia

text: Muinainen makedonian kieli oli muinaiskreikalle läheistä sukua ollut kieli tai muinaiskreikan murre, jota puhuttiin antiikin aikana Makedonian valtakunnassa. Nykyinen slaavilaisiin kieliin kuuluva makedonian kieli ei ole muinaisen makedonian jälkeläinen.


title: Muinainen makedonia

text: Makedonialaiset käyttivät makedonian kieltä jo kauen ennen kuin Makedonian valtakunnasta tuli suuri tekijä alueen politiikassa. Tutkijat ovat olleet erimielisiä makedonian suhteesta kreikan kieleen. Erään näkemyksen mukaan makedonia oli erillinen kieli, joka oli sukua illyrialaisten ja traakialaisten kielille. Toisen näkemyksen mukaan makedonia oli kuitenkin yksi luoteiskreikkalaisista murteista eli doorilaisista murteista termin laajassa merkityksessä. Muun muassa niin kutsutun Pellan kiroustaulun kieli sekä monien Makedoniasta löydettyjen varhaisten piirtokirjoitusten kieli on doorilaista kreikkaa. Myös Makedoniassa käytetty nimistö vaikuttaa olleen kreikkalaista.


title: Muinainen makedonia

text: Makedonian murteessa saattoi kuitenkin olla illyrialaisia ja traakialaisia vaikutteita. Ateenalaisille ja muille kreikkalaisille makedonian murre oli ilmeisesti vain rajallisesti ymmärrettävissä, ja sitä kuvattiin ”barbaariseksi”. Makedoniaa kirjoitettiin kreikkalaisella kirjaimistolla.


title: Muinainen makedonia

text: Filippos II teki klassisella kaudella 300-luvulla eaa. attikalaisesta kreikasta Makedonian valtakunnan virallisen kielen. Makedonian valloitusten kautta tämä muoto levisi laajalle alueelle ja oli keskeisenä osatekijänä hellenistisellä kaudella kehittyneessä koinee-kreikassa.


title: Pamfylian murre

text: Pamfylian murre ("pamfylialainen kreikka") oli yksi muinaiskreikan murteista. Sitä puhuttiin Pamfyliassa Vähän-Aasian etelärannikolla. Murre perustui useisiin eri kreikkalaisiin murteisiin, mutta se tunnetaan kreikan päämurteita huonommin.


title: Pamfylian murre

text: Pamfylia sijaitsee Vähän-Aasian etelärannikolla Kyproksen luoteispuolella. Pamfylian murre perustui useisiin eri kreikkalaisiin murteisiin: länsikreikkalaisiin murteisiin, arkado-kyproslaiseen murteeseen sekä aiolialaiseen murteeseen. Tämä on todennäköisesti seurausta siitä, että alueelle tuli kreikkalaisia siirtokuntalaisia eri alueilta, pääosin Peloponnesokselta. Lisäksi murre sai paljon vaikutteita anatolialaisista kielistä todennäköisesti alkuperäisen ei-kreikkalaisen väestön opittua kreikkaa huonosti, mikä puolestaan saattoi lopulta muuttaa koko kreikan kieltä alueella.


title: Pamfylian murre

text: Koska Pamfylian alue oli maantieteellisti suhteellisen erillään muista kreikkalaisista alueista, murre säilytti joitakin arkaaisia piirteitä muita murteita paremmin. Vastaavasti hellenistisellä kaudella murre vaikuttaa säilyneen erillisenä muita murteita pidempään, kun kreikka yleisesti kehittyi kohti koinee-kreikkaa.


title: Pamfylian murre

text: Pamfylian murteen piirteitä olivat muun muassa:


title: Red Sparrow

text: Red Sparrow on vuonna 2018 ensi-iltansa saanut yhdysvaltalainen draama- ja jännityselokuva, jonka on ohjannut Francis Lawrence. Se perustuu Jason Matthewsin samannimiseen romaaniin vuodelta 2013. Juoni kertoo venäläisistä ja amerikkalaisista vakoojista, ja elokuvan pääosia esittävät Jennifer Lawrence, Joel Edgerton, Matthias Schoenaerts, Charlotte Rampling, Mary-Louise Parker ja Jeremy Irons.


title: Red Sparrow

text: "Red Sparrow" sai maailmanensi-iltansa 15. helmikuuta Newseumissa, Washington D.C:ssä. Teatteriensi-illan se sai Yhdysvalloissa ja Suomessa 2. maaliskuuta 2018.


title: Jyväskylän teknillinen seura

text: Jyväskylän Teknillisen Seuran (JTS) tarkoituksena on toimia Jyväskylässä ja sen lähiseuduilla asuvien jäsentensä yhdyssiteenä. Vuonna 1901 perustetun seuran jäseneksi voivat liittyä teknillisen korkeakoulututkinnon suorittaneet diplomi-insinöörit, arkkitehdit, lisensiaatit ja tekniikan tohtorit sekä muut alueella merkittävästi teknisiin tieteisiin vaikuttavat henkilöt.


title: Jyväskylän teknillinen seura

text: Vuosisadan alussa Jyväskylän teknillinen seura oli paikkakunnan kehityksen moottori ja herrainkerho. Seuran piikkiin menivät tuolloin Jyväskylän asemakaava, vesi- ja viemäröinti, sähköistyminen ja teknillisen päätöksenteon organisointi. Jyväskylän yliopiston emeritusprofessorin Ilkka Nummelan kokoama Jyväskylän teknillisen seuran 110-vuotishistoriikki käsittelee seuran vaiheita erityisesti Jyväskylän kaupungin modernisoijana, mutta myös aktiivisena teknillisen alan vapaa-aikaorganisaationa.


title: Jyväskylän teknillinen seura

text: JTS järjestää jäsenistölleen yritysvierailuja, seminaaritapahtumia, koulutustilaisuuksia sekä perinteikkäitä juhlia. Seura on myös TEK:n alueseura Keski-Suomen alueella.


title: Grace VanderWaal

text: Grace VanderWaal (s. 15. tammikuuta 2004, Kansas City) on yhdysvaltalainen laulaja, lauluntekijä ja ukulelen soittaja. Hän nousi julkisuuteen voitettuaan America's Got Talent -kykykilpailun kauden 11.


title: Grace VanderWaal

text: Hän julkaisi voiton jälkeen EP:n "Perfectly Imperfect", joka nousi parhaimmillaan sijalle 9 Billboard TOP200 -listalla. Ensialbuminsa "Just The Beginning" VanderWaal julkaisi 3. marraskuuta 2017. Albumi nousi parhaimmillaan Billboardin TOP200 listalla sijalle 21.


title: Helena Anttonen

text: Helena Tarja Marjut Anttonen (s. 2. kesäkuuta 1952 Simpele) on suomalainen ohjaaja, dramaturgi ja kirjailija, joka on toiminut myös usean eri teatterin johtajana.


title: Helena Anttonen

text: Helena Anttonen syntyi paperityöntekijä Pentti Anttosen ja siivooja Kaarina Anttosen perheeseen. Hänen ensimmäinen puolisonsa 1981–1994 oli Heikki Pursiainen ja toinen vuodesta 1992 on Markku Pulli. Anttonen tuli ylioppilaaksi 1972 ja suoritti dramaturgin tutkinnon 1977. Hän oli dramaturgi MTV-teatterissa 1977–1978 ja Televisioteatterissa 1980–1982. Anttonen toimi johtajana Penniteatterissa 1983–1986, Teatteri Pienessä Suomessa 1986–1988, Kajaanin kaupunginteatterissa 1988–1995 ja Lappeenrannan kaupunginteatterissa 1995–2002. Hän sai Oulun läänin taidemitalin vuonna 1995.


title: Helena Anttonen

text: Anttonen on kääntänyt karjalanmurteelle:


title: Helena Anttonen

text: Anttonen on paitsi dramatisoinut ja ohjannut, myös kirjoittanut useita näytelmiä:


title: Kosti Kuronen

text: Kosti Antero Kuronen (s. 5. maaliskuuta 1934) on suomalainen arkkitehti.


title: Kosti Kuronen

text: Kuronen valmistui arkkitehdiksi Teknillisestä korkeakoulusta vuonna 1965 ja hänellä on oma arkkitehtitoimisto. Kurosen tunnetuin suunnittelutyö on vuonna 1981 valmistunut Helsingin Kaivopiha ja siihen liittyvät liikerakennukset Citytalo ja Hansatalo, joissa oli Suomen ensimmäiset kaksoislasijulkisivut. Muita Kurosen suunnittelemia rakennuksia ovat Helsingissä entinen STS-pankin liiketalo Paasivuorenkadulla Siltasaaressa (1981) ja Talin keilahalli (1974), muualla Suomessa muun muassa Lahden suurhalli (1981), STS:n entinen liiketalo Tampereen Itsenäisyydenkadulla (1976), entiset tai nykyiset kunnantalot Puolangalla (1966), Vilppulassa (1968), Pudasjärvellä (1974), Jurvalla (1983) ja Vihdissä (1987) sekä Keravan kauppahalli (1985).


title: Kosti Kuronen

text: Kuronen voitti 1970-luvulla suunnittelukilpailun Helsingin Linnanmäen huvipuistoon kaavaillusta näköalatornista, jota ei kuitenkaan rakennettu.


title: Kosti Kuronen

text: Aloitettuaan 1970-luvulla golf-harrastuksen Kuronen on erikoistunut golfkenttien suunnitteluun. Hän on suunnitellut Suomeen yli 50 golfkenttää, enemmän kuin kukaan toinen. Lisäksi hän on suunnitellut pari suomalaisten suosimaa golfkentää Viroon ja Espanjan Aurinkorannikolle.


title: Kosti Kuronen

text: Kuronen on televisiokokkina tunnetun Sara La Fountainin isäpuoli.


title: Toni Haikonen

text: Toni Haikonen (s. 1971 Rovaniemi) on entinen suomalainen mottorikelkkailija. Kansainvälisesti tunnetuksi hän tuli Pohjois-Amerikassa. Toni Haikonen on myös yksi "lentävä suomalainen". Hän niitti mainetta rajulla ajotyylillään: ajaa hyppyyn täyttä vauhtia ja lentää pidemmälle kuin moni muu kilpailijansa. Toni vaikutti snowcrossin nopeaan kehitykseen 90-luvun puolivälissä.


title: Toni Haikonen

text: Tonin ollessa 4-vuotias, Haikosten perhe muutti Kemijärvelle. Tonin isä, Raimo kisasi silloin snowcrossissa ja perhe kävi usein katsomassa kisoja. Jo nuorella iällä Toni unelmoi ammattiurasta moottorikelkkailijana. Toni aloitti kelkkailun 9-vuotiaana. Motocrossin hän aloitti 13-vuotiaana. Ensimmäisiin snowcross-kisoihin Toni otti osaa 12-vuotiaana. Hän tuli kisojen viimeiseksi: kelkka lopetti toimintansa 100 metriä ennen maalia, ja Toni jäi ensimmäisestä sijasta viimeiseksi, kunnes moottori alkoi taas toimia.


title: Toni Haikonen

text: Vuosina 1983-1992 Toni kisasi Euroopassa. 1993 Toni muutti Yhdysvaltoihin 22-vuotiaana, jolloin unelma ammattikelkkailijan urasta kävi toteen. Pohjois-Amerikan snowcrossissa Toni ansaitsi tittelin "Flying Finn", Lentävä Suomalainen. 11 vuotta tuli Tonilla taukoa kisaamiseen, kun hän vasta 41-vuotiaana palasi snowcrossin pariin, tällä kertaa kuitenkin harrastajana. Asuessaan Floridassa Toni ei nähnyt lunta 7:n vuoden aikana.


title: Komin tasavallan kansalliskirjasto

text: Komin tasavallan kansalliskirjasto (, , ) on Venäjällä Komin tasavallan pääkaupungissa Syktyvkarissa toimiva tasavallan kansalliskirjasto. Se toimii Komin tasavallan kulttuuri-, matkailu- ja arkistoministeriön alaisuudessa.


title: Komin tasavallan kansalliskirjasto

text: Kirjasto sai alkunsa 1. marraskuuta 1837. Se on Komin vanhin kulttuurilaitos ja Arkangelin kirjaston jälkeen toiseksi vanhin kirjasto Pohjois-Venäjän Euroopan puoleisessa osassa. Alkuvuosina kirjaston käyttö oli maksullista. Käyttäjiltä perittiin vuosittaista 3–5 ruplan jäsenmaksua menojen kattamiseksi. 1860-luvun alkuvuosina kirjasto pyysi varojen niukkuuden vuoksi lehti- ja sanomalehtikustantajilta julkaisuja ilmaiseksi. Vuonna 1848 kokoelmat käsittivät tuhat kirjaa, ja vuonna 1900 jo yli 10 000 volyymiä. Kirjasto keräsi ja lunasti vanhoja käsikirjoituksia, näytelmiä, kirjoituksia ja muita dokumentteja seudun, sen talouselämän ja kielien historiasta, maantieteestä ja kansantieteestä. Kokoelmiin saatiin yli 400 arvokasta käsikirjoitusta. Näistä raportoitiin keisarilliselle kirjastolle Pietariin, ja sittemmin dokumentit siirtyivät Venäjän kansalliskirjaston käsikirjoitusten pääkokoelman osaksi Pietariin.


title: Komin tasavallan kansalliskirjasto

text: Ensimmäinen jäsenmaksullisten kirjastojen jälkeen perustettu julkinen kirjasto avattiin 1. elokuuta 1902 Syktyvkarissa (tuolloiselta nimeltään Ust-Sysolsk). Neuvostovallan alkaessa vuonna 1918 kirjastojen, koulujen ja muiden tahojen kokoelmia yhdistettiin Ust-Sysolskin kihlakunnan kirjastoksi. Sanomalehdissä kansalaisilta pyydettiin kirjalahoituksia. Kokoelman laajuus oli lisäysten jälkeen 20 000 volyymiä. 1920- ja 1930-luvulla kirjasto muutti kahdesti. Niukat määrärahat rajoittivat kirjakokoelman kartuttamista. Vuonna 1945 kokoelmissa oli kuitenkin jo 72 874 kirjaa. Vuoteen 1960 mennessä oli kokoelma saatu suurella työllä kasvatetuksi 378 000 nimikkeeseen. Aineiston saantia helpotti säännös vapaakappaleoikeudesta Komin ASNT:n alueen julkaisuihin ja oikeus saada maksua vastaan kopio mistä tahansa Neuvosoliitossa julkaistusta painotuotteesta.


title: Komin tasavallan kansalliskirjasto

text: Vuonna 1958 kirjasto muutti sille suunniteltuun uudisrakennukseen. 14. huhtikuuta 1992 Komin tasavallan hallitus nimesi kirjaston Komin tasavallan kansalliskirjastoksi. Yhtenä kansalliskirjaston tehtävänä on antaa neuvoja ja menetelmätukea tasavallan 344 paikalliskirjastolle.


title: Komin tasavallan kansalliskirjasto

text: Vuoden 2017 alussa kirjaston kokoelmiin kuului 2,4 miljoonaa nimikettä. Kansalliskirjastolla oli yli 23 000 asiakasta, jotka varasivat tai lainasivat edellisvuoden aikana kirjaston kokoelmista yli 800 000 dokumenttia. Kirjaston werkkoportaalilla oli samana vuonna yli 200 000 käyntiä. Kirjaston kautta voi käyttää myös Venäjän kansalliskirjastoihin kuuluvan Presidentti Boris Jeltsinin kirjaston digitaalista aineistoa (yli 300 000 dokumenttia). Kansalliskirjastossa on runsaat 120 työntekijää, joista 95 on kirjastoalan ammattilaisia.


title: David Nwaba

text: David U. Nwaba (s. 14. tammikuuta 1993 Los Angeles, Kalifornia) on yhdysvaltainen koripalloilija.


title: David Nwaba

text: Heittävänä takamiehenä pelaava Nwaba pelasi vuodet 2012–2016 yliopistosarjassa, ensimmäisen kauden Santa Monica Collegessa ja seuraavat Cal Polyssa. Nwabaa ei varattu NBA:han vaan hän pelasi kauden 2016–2017 D-liigan Los Angeles D-Fendersissä ja ajoittain myös NBA:ssa Los Angeles Lakersissä. Heinäkuussa 2017 seuraton Nwaba teki sopimuksen Chicago Bullsin kanssa. Syyskuussa 2018 hän siirtyi Cleveland Cavaliersiin.


title: David Nwaba

text: Nwaban sisko Barbara Nwaba on kilpaillut seitsenottelussa maailman huipputasolla.


title: Sophie Bray

text: Sophie Bray (s. 12. toukokuuta 1990) on brittiläinen, maajoukkuetasolla myös Englantia edustava, maahockeypelaaja, olympiavoittaja ja Euroopan mestari.


title: Sophie Bray

text: Bray voitti Ison-Britannian maajoukkueessa olympiakultaa Rio de Janeirossa 2016. Englannin maajoukkueessa Bray on voittanut Euroopan mestaruuden vuonna 2015 ja EM-pronssia vuonna 2017. Kansainyhteisön kisoissa hän on saavuttanut hopeaa vuonna 2014 ja pronssia vuonna 2018.


title: Sophie Bray

text: Bray on pelannut Englannin maajoukkueessa 86 maaottelua ja tehnyt niissä 28 maalia. Ison-Britannian joukkueessa hän on esiintynyt 42 kertaa ja tehnyt 15 maalia. Pelipaikaltaan hän on hyökkääjä.


title: Sophie Bray

text: Bray on syntynyt Ranskassa, jossa hänen isänsä tuolloin työskenteli.


title: Almerían lentoasema

text: Almerían lentoasema on lentoasema, joka sijaitsee yhdeksän kilometrin päässä Almerían kaupungin keskustasta itään. Sitä käytti hieman yli miljoona matkustajaa vuonna 2017.


title: Porsche Supercup Saksan Grand Prix 2012

text: Porsche Supercup Saksan Grand Prix 2012 oli Porsche Supercup -kauden 2012 kuudes osakilpailu, joka ajettiin 22. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.


Porsche Supercup Unkarin Grand Prix 2012 oli Porsche Supercup -kauden 2012 seitsemäs osakilpailu, joka ajettiin 28.–29. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: Hit the Road Jack

text: Hit the Road Jack on rhythm and blues -artistin Percy Mayfieldin tekemä kappale, joka nauhoitettiin ensimmäisen kerran vuonna 1960 "a cappella" -demona Art Rupelle. Kappaleesta tuli kuuluisa, kun laulaja-lauluntekijä ja pianisti Ray Charles nauhoitti oman versionsa kappaleesta The Raelettes -yhtyeen laulajan Margie Hendrixin kanssa.


title: Hit the Road Jack

text: Charlesin versio kappaleesta pääsi Billboard Hot 100 -musiikkilistan 1. sijalle maanantaina 9. lokakuuta 1961. ”Hit the Road Jack” voitti Grammy-palkinnon kategoriassa "Best Rhythm and Blues Recording". Kappale pääsi myös R&B-musiikkilistan 1. sijalle. Suomessa kappale sijoittui Suomen virallisen listan sijalle 4.


Porsche Supercup Britannian Grand Prix 2012 oli Porsche Supercup -kauden 2012 viides osakilpailu, joka ajettiin 8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


Porsche Supercup Monacon Grand Prix 2012 oli Porsche Supercup -kauden 2012 kolmas osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: Leader of the Pack (albumi)

text: Leader of the Pack on yhdysvaltalaisen popyhtyeen The Shangri-Lasin esikoisalbumi vuodelta 1965. Albumi julkaistiin Red Bird Records -levy-yhtiöllä.


title: Leader of the Pack

text: Leader of the Pack on Shadow Mortonin, Jeff Barryn sekä Ellie Greenwichin tekemä kappale. Se oli yhdysvaltalaisen tyttöbändin The Shangri-Lasin hittikappale vuonna 1964. Single on yhtyeen tunnetuimpia kappaleita. Se sijoittui Billboard Hot 100 -musiikkilistan 1. sijalle ja Britannian singlelistan sijalle 11. Twisted Sisterin vuonna 1985 levyttämä versio kappaleesta sijoittui Billboard Hot 100 -listalla parhaimmillaan sijalle 53.


Porsche Supercup Belgian Grand Prix 2012 oli Porsche Supercup -kauden 2012 kahdeksas osakilpailu, joka ajettiin 2. syyskuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.


Porsche Supercup Italian Grand Prix 2012 oli Porsche Supercup -kauden 2012 yhdeksäs ja viimeinen osakilpailu, joka ajettiin 9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: Kristian Elster (nuorempi)

text: Kristian Elster nuorempi (17. maaliskuuta 1881 Trondheim, Norja – 6. marraskuuta 1947 Oslo, Norja) oli norjalainen kirjailija ja kirjallisuushistorioitsija.


title: Kristian Elster (nuorempi)

text: Elsterin isä oli Kristian Elster vanhempi, joka kuoli vain pari vuotta pojan syntymän jälkeen. Perhe muutti isän kuoleman jälkeen Førde i Sunnfjordiin, jossa äidinisä toimi pappina ja isänisä tuomarina (sorenskriver). Se oli Elsterin lapsuuden onnellisinta aikaa, ja sinne hän palasi usein lomillaan. Seitsemän vuoden kuluttua perhe muutti Kristianiaan. Elster suoritti examen artiumin 1900 ja oikeudellisen virkatutkinnon 1905.


title: Kristian Elster (nuorempi)

text: Elsterin kirjailijanlaatua kuvataan uusrealismiksi, jonka termi hän itse loi 1918.


title: Kristian Elster (nuorempi)

text: Elsterin esikoisteos oli "Fortællinger" (1907), mutta hänen taiteellinen läpimurtonsa oli romaanitrilogia "I lære" (1911), "Landeveien" (1912) ja "Mester" (1913), jonka ihmiskuvaus on hyvin monipuolista ja elävää ja siinä on syvää myötätuntoa heikkoja ja alistettuja kohtaan. Hänen merkittävin romaaninsa on "Av skyggernes slegt" (1919). "Kultainen nuoruus" on yksilön ja yhteiskunnan välisen suhteen kuvaus. Näytelmä "Min høire hånd" (1919) on esitetty Helsingissä Suomen kansallisteatterissa.


title: Kristian Elster (nuorempi)

text: Eslter oli 1911–1918 Norske Intelligenz-Seddelerin teatterikriitikko ja vuodesta 1919 Aftenpostenin kirjallisuuskriitikko ja Nationenin kirjallisuuskriitikko. Vuosina 1923–1924 ilmestyi kaksiosainen teos "Norsk litteraturhistorie", josta otettiin uusi painos 1934–1935.Se on hänen merkittävin työnsä kriitikkona.


title: Kristian Elster (nuorempi)

text: Tancred Ibsenin elokuva "Den hemmelighetsfulle leiligheten" (1948) perustuu Elsterin samannimiseen romaaniin.


title: Kalle Hoipo

text: Kalle Hoipo (1907 Suomi – 1980 Australia) oli australiansuomalainen kirjailija. Hän kirjoitti myös Suomi-lehteen.


Basilica of the National Shrine of the Immaculate Conception on Yhdysvaltain pääkaupungissa Washingtonissa sijaitseva katolinen kirkkorakennus. Kirkko on Yhdysvaltojen ja samalla koko Amerikan suurin katolinen kirkkorakennus. Kirkko on samalla Washingtonin korkein asumiskelpoinen rakennus.


title: Basilica of the National Shrine of the Immaculate Conception

text: Arkkitehtuuriltaan kirkko edustaa bysanttilaista ja romaanista arkkitehtuuria. Kirkko otettiin alun perin käyttöön vuonna 1959, mutta kirkon kupolin rakennustyöt valmistuivat vasta vuonna 2017. Kupoli vihittiin käyttöön 8. joulukuuta.


title: U-573

text: U-573 oli Saksan laivaston vuonna 1941 vesillelaskettu tyypin VIIC sukellusvene. Toisessa maailmansodassa alus teki neljä partiomatkaa, joiden aikana se upotti ainoastaan yhden aluksen. Alus vaurioitui syvyyspommeista Algerin luoteispuolella ja se internoitiin Cartagenassa 2. toukokuuta 1942. Espanja osti aluksen 2. elokuuta liittäen sen laivastoonsa nimellä G7.


title: U-573

text: Alus tilattiin 24. lokakuuta 1939 Blohm & Vossilta Hampurista, missä köli laskettiin 8. kesäkuuta 1940 telakkanumerolla 549. Alus laskettiin vesille 17. huhtikuuta 1941 ja otettiin palvelukseen 5. kesäkuuta päällikkönään kapteeniluutnantti Heinrich Heinsohn.


title: U-573

text: Alus saapui 15. syyskuuta 1941 Kieliin, mistä se lähti 27. syyskuuta ensimmäiselle partiomatkalleen Atlantille Pohjanmeren sekä Islannin ja Färsaarten välistä. Alus saavutti lähes Labradorin niemimaan ennen kuin se aloitti paluumatkan St. Nazaireen, jossa se siirrettiin telakalle 15. marraskuuta.


title: U-573

text: Alus lähti toisella partiomatkalleen 7. joulukuuta St. Nazairesta, mihin se palasi jo kolme vuorokautta myöhemmin. Alus lähti 11. joulukuuta uudelleen merelle ja se läpäisi Gibraltarin salmen Välimerelle, missä se upotti 21. joulukuuta norjalaisen 5 289 bruttorekisteritonnin rahtialuksen "Hellen" kahdella torpedolla. Alus saapui 30. joulukuuta Pulaan Kroatiaan. Kolmannelle partiomatkalleen alus lähti 2. helmikuuta 1942 Pulasta, jonne se palasi 6. maaliskuuta.


title: U-573

text: Alus lähti 20. huhtikuuta 1942 neljännelle partiomatkalleen Pulasta. Alus joutui 29. huhtikuuta Britannian kuninkaallisten ilmavoimien laivueen No. 233 Lockheed Hudsonin maaliksi Algerin luoteispuolella. Alus vaurioitui pahoin lentokoneen pudottamista syvyyspommeista, mutta se kykeni purjehtimaan Espanjaan Cartagenaan, jonne se saapui 2. toukokuuta. Kansainväliset sopimukset mahdollistivat aluksen viipymisen puolueettomassa satamassa 24 tuntia, jona aikana tarvittavat korjaukset piti saada tehtyä. Espanjan viranomaiset antoivat luvan tehdä korjauksia kolme kuukautta, mistä Britannian Madridin konsulaatti protestoi. Aluksen päällikkö Heinsohn lensi 19. toukokuuta Madridista Stuttgartiin ja edelleen Berliiniin keskustellakseen tilanteesta laivaston esikunnassa. Heinsohn palasi Heindayen kautta junalla 28. toukokuuta.


title: U-573

text: Todettuaan, ettei kolme kuukautta riittäisi korjauksiin Kriegsmarine myi aluksen Espanjalle 1,5 miljoonalla Reichsmarkilla. Espanjan laivasto otti aluksen palvelukseen 2. elokuuta 1942 vuorokautta ennen kolmen kuukauden määräajan umpeutumista nimellä "G7".


title: U-573

text: Korjaustyöt aloitettiin elokuussa 1943, mutta ne saatiin päätökseen vasta neljä vuotta myöhemmin. Aluksen vauriot osoittautuivat laajemmiksi kuin tutkimuksissa ja teknisen avun sekä varaosien saaminen Saksasta toisen maailmansodan lopulla ja sodan jälkeen osoittautui hankalaksi. Lisäksi Espanjan sisällissodan jälkeinen heikko talous aiheutti omat ongelmansa. Korjaustyöt saatiin päätökseen alkuvuodesta 1947 ja 5. marraskuuta alus palasi palvelukseen. Alukselta oli poistettu keulan verkkoleikkuri ja ilmatorjunta-aseistus.


title: U-573

text: Vaikka tyypin VII alukset olivat toisen maailmansodan päätyttyä vanhentuneita, alus oli Espanjan laivaston modernein sukellusvene. Laivastossa oli lisäksi kaksi italialaista Archimede-luokan ja neljä Espanjassa valmistettua alusta, jotka kaikki olivat 1930-luvun alkupuolelta. "G7":llä ei ollut tutkaa eikä siihen ollut mahdollista asentaa snorkkelia. Vuonna 1951 Empresa Nacional Bazán aloitti suunnittelun aluksen varustamisesta snorkkelilla, mutta työ keskeytyi laivaston hankkiessa Yhdysvalloista Balao-luokan aluksen "USS Krakenin".


title: U-573

text: Vuonna 1958 Arca-Filmproduktion GmbH vuokrasi aluksen elokuvaan U 47 - Kapitänleutnant Prien, joka pohjautui hyökkäykseen Scapa Flow'hun ja "HMS Royal Oakin" upottamiseen. Vuonna 1961 Espanjan laivaston alukset varustettiin Natotunnuksin, jolloin "G7" nimettiin uudelleen "S01":ksi.


title: U-573

text: Alus poistettiin palveluksesta 2. toukokuuta 1970 ja huutokaupattiin 3 334 751 pesolla eli noin 26 500 Yhdysvaltain dollarilla. Museoinnin epäonnistuttua alus romutettiin.


title: Heikki Luukas

text: Heikki Luukas (s. 29. elokuuta 1957 Helsinki) on suomalainen näyttelijä, joka on esiintynyt muun muassa elokuvissa Huomenna ja Harmagedon.


title: Mölsä

text: Mölsä on sukunimi, joka on muun muassa seuraavilla suomalaisilla henkilöillä:


title: Kekkonen-toppen

text: Kekkonen-toppen on Pohjois-Ruotsissa lähellä Kebnekaisea sijaitseva tunturinhuippu. Huippu on 1 481 metriä korkea.


title: Kekkonen-toppen

text: Kekkonen-toppen on nimetty Suomen tasavallan presidentin Urho Kekkosen mukaan. Lähistöllä moottorikelkkailemassa vuonna 1971 ollut Kekkonen tuli kysyneeksi huipun nimeä. Kun kukaan ei tiennyt nimeä, seurueeseen kuulunut Norrbottenin läänin maaherra Ragnar Lassinantti keksi ja ajoi huipun nimeksi Kekkonen-toppen.


title: Kekkonen-toppen

text: Kekkonen-toppen on Ruotsissa ainoa poliitikon mukaan nimetty luontokohde. Ruotsin maanmittauslaitos Lantmäteriet käyttää kohdetta esimerkkinä siitä, kuinka luontokohteita ei saa nimetä. Nykyisin laki estää vastaavan nimeämisen.


title: Kekkonen-toppen

text: Suomessa ei ole Kekkosen mukaan nimettyjä luontokohteita.


title: P-Anisidiini

text: p-Anisidiini eli 4-metoksianiliini (CHNO) on aromaattinen aniliinin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja analyyttisenä reagenssina. p-Anisidiini on o- ja m-anisidiinien isomeeri.


title: P-Anisidiini

text: p-Anisidiini on huoneenlämpötilassa valkoista kiteistä ainetta, jonka väri voi epäpuhtauksien vuoksi olla ruskehtava. Yhdiste liukenee kohtalaisesti veteen ja hyvin muun muassa metanoliin ja etanoliin. p-Anisidiini on heikosti emäksinen yhdiste. Aine ärsyttää ihoa, silmiä ja hengitysteitä. Se on myrkyllistä ja sille altistumisesta voi aiheutua methemoglobiinin muodostumista veressä, mikä ilmenee muun muassa ihon värin muuttumisena sinertäväksi.


title: P-Anisidiini

text: p-Anisidiinia valmistetaan pelkistämällä p-nitroanisolia. Pelkistimenä voidaan käyttää natriumsulfidia tai jalometallien tai Raney-nikkelin toimiessa katalyyttinä vedytystä. p-Anisidiinista valmistetaan muita orgaanisia yhdisteitä esimerkiksi atsovärejä. p-Anisidiini reagoi erityisesti tyydyttymättömien aldehydien kanssa muodostaen keltaisia tuotteita. Tyydyttymättömiä aldehydejä muodostuu erityisesti rasvojen hapettuessa ja rasvojen annetaan reagoida reagoida p-anisidiinin kanssa ja muodostuvien värillisten tuotteiden konsentraatio määritetään spektrofotometrisesti ja absorboituva aallonpituus on 350 nm. Näin saatavaa niin kutsuttua p-anisidiinilukua käytetään rasvojen laadun määrittämiseen.


title: Käärmeenkielikasvit

text: Käärmeenkielikasvit ("Ophioglossaceae") on Ophioglossales-lahkoon kuuluva saniaisheimo. Käärmeenkielikasveihin kuuluu ainakin seitsemän sukua.


title: Käärmeenkielikasvit

text: Käärmeenkielikasvit ovat monivuotisia saniaisia, joilla on lyhyt juurakko. Käärmeenkielikasvien lehdet ovat ruodillisia ja lehtilapa on kaksiosainen. Alempi lehtilapa on vihreä sekä ehyt tai lehdykällinen, eikä siinä ole itiöpesäkkeitä. Ylemmässä lehtilavassa on itiöpesäkkeitä, ja se kasvaa yleensä suoraan ylöspäin. Itiöpesäkeryhmät ovat tähkämäisenä tai terttukukintoa muistuttavana ryhmänä. Itiöpesäkkeet ovat kahdessa erillisessä tai yhteen kasvaneessa rivissä. Käärmeenkielikasveilla on myös maanalainen symbioosisuhde sienirihmastojen kanssa.


title: Käärmeenkielikasvit

text: Suomessa tavataan yhteensä kahdeksaa käärmeenkielikasvien heimoon kuuluuvaa lajia, joista suurin osa on noidanlukkoja ("Botrychium").


title: Errol Spence Jr

text: Errol Spence Jr. (s. 13. tammikuuta 1990) on yhdysvaltalainen välisarjan nyrkkeilijä ja hallitseva IBF liiton maailmanmestari painoluokassaan.


title: Errol Spence Jr

text: Amatööriurallaan Spence Jr pääsi lontoon olumpialaisissa puolivälieriin mutta hävisi Andrey Zamkovoyille.


title: Errol Spence Jr

text: Spence Jr siirtyi ammattinyrkkeilijäksi vuonna 2012. Uransa neljä ensimmäistä vuotta Spence Jr otteli tuntemattomampia iskijöitä vastaan. Vuonna 2016 Spence Jr kohtasi Chris Algierin voittaen ottelun teknisellä tyrmäyksellä viidennessä erässä käytettyään Algieria kanveesissa neljännessä ja viidennessä erässä. Seuraavassa ottelussa Spence Jr voitti Leonard Bundun tyrmäyksellä kuudennessa erässä. lunastaen näin paikkansa IBF liiton maailmanmestaruusotteluun Kell Brookia vastaan. Spence Jr voitti Brookin 11.erän tyrmäyksellä.


title: Suomen Jääkiekkohistoriallinen Seura

text: Suomen Jääkiekkohistoriallinen Seura (SJHS) on Tampereella 5.12.2015 perustettu yhdistys, jonka tarkoituksena kerätä, tallentaa sekä dokumentoida jääkiekkoiluun liittyvää materiaalia, harjoittaa julkaisu- ja tutkimustoimintaa sekä järjestää kokous-, esitelmä-, keskustelu- ja muita tilaisuuksia.


title: Suomen Jääkiekkohistoriallinen Seura

text: Yhdistyksen perustamiskokous kutsuttiin koolle Suomen Jääkiekkomuseoyhdistyksen puheenjohtaja Kimmo Leinosen aloitteesta. Kokous päätti Suomen Jääkiekkohistoriallisen Seuran perustamisesta. Kokous valitsi Hannu Kauhalan yhdistyksen ensimmäiseksi puheenjohtajaksi sekä hallitukseen Leinosen ohella Matti Hannulan, Kimmo Isotalon, Antti Seppäsen, Jari Vainon ja Ossi Viidan. Näin hallituksessa on edustettuina niin Liiga, Suomen Urheilumuseo, Suomen Jääkiekkomuseo kuin yliopistomaailma.


title: Suomen Jääkiekkohistoriallinen Seura

text: Vuosikokouksessaan vuonna 2017 SJHS valitsi erovuoroisen Leinosen tilalle Teemu Vanhalan Suomen Jääkiekkoliitosta. Leinonen jatkaa kuitenkin hallitustyöskentelyssä.


title: Formula Academy Finland

text: Formula Academy Finland on suomalainen rata-autoilusarja, joka alkaa loppukeväästä 2018. Kesän aikana on määrä ajaa 4-5 osakilpailua Rata SM -sarjojen yhteydessä. Sarjan on tarkoitus olla suomalaisten juniorikuljettajien ponnahduslautana kartingista kohti suurempia formulasarjoja ja lopulta kuninkuusluokkana pidettyyn Formula 1 -luokkaan.


title: Formula Academy Finland

text: Sarjan kuljettajien on oltava vähintään 15-vuotiaita, ja säännöt mukaelevat Pohjois-Euroopan F4-mestaruussarjaa. Tavoite on mitata nimenomaan kuljettajan ajotaitoa, joten kaikki osallistujat ajavat samanlaisilla autoilla samoilla säädöillä. Formula Academy Finland ajetaan F4 Tatuus / Fiat Abarth -kalustolla.


title: Formula Academy Finland

text: Sarjan promoottorina toimii pitkän linjan moottoriurheilumies Marko Koiranen. Sarja toimii yhteistyössä AKK:n kuljettaja-akatemian juniorimaajoukkueen kanssa. Mikäli vuosi 2018 toteutuu suunnitellusti, haetaan Formula Academy Finland -sarjalle virallista AKK-Motorsportin Rata SM -statusta kaudesta 2019 alkaen.


title: Jäkit

text: Jäkit ("Nardus") on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi vain yksi laji: jäkki ("Nardus stricta"). Sukuun on aikojen kuluessa kuvattu useita muitakin lajeja, mutta niitä on sittemmin sijoitettu toisiin sukuihin.


title: Jäkit

text: Jäkit ovat monivuotisia, matalakasvuisia sekä voimakkaasti mätästäviä heiniä, joiden varret ovat kasvutavaltaan pystyjä. Jäkkien lehdet ovat hyvin ohuita sekä kapeita, lankamaisia ja lehtitupet ovat kellanvalkoisia. Kieleke on lyhyt ja tylppäkärkinen. Jäkkien kukinto on noin 5 cm pitkä sekä hyvin kapea, toispuoleinen tähkä. Tähkylät ovat yksikukkaisia, kapeita sekä vihneettömiä ja sijaitsevat kahdessa rivissä suoraan kiinni varressa. Kaleita on vain yksi tai ei yhtään, ja helpeet ovat teräväkärkisiä sekä sinivioletteja.


title: Jäkit

text: Sukuun kuuluvaa jäkkiä ("Nardus stricta") tavataan koko Suomessa


title: Yhdysvaltain presidentinvaalit 2020

text: Yhdysvaltain presidentinvaalit 2020 ovat järjestyksessään 59. Yhdysvaltain presidentinvaalit, jotka järjestetään tiistaina 3. marraskuuta 2020. Äänestäjät äänestävät valitsijamiehiä, jotka valitsevat presidentin ja varapresidentin valitsijamieskokouksen kautta. Ennen presidentinvaaleja järjestetään puolueiden esivaaleja, joissa valitaan puolueiden ehdokkaat presidentiksi.


title: Yhdysvaltain presidentinvaalit 2020

text: Presidentti Donald Trump, joka valittiin vuonna 2016 republikaanien ehdokkaana, voi hakea jatkokautta. Vuoden 2020 presidentinvaalien voittaja vannoo virkavalan 20. tammikuuta 2021.


title: Sirpa Pollari

text: Sirpa "Sipe" Pollari (s. 19. lokakuuta 1984) on uransa lopettanut suomalainen pesäpalloilija, joka pelasi vuosina 1999–2011 naisten pääsarjatasolla. Hänen kasvattajaseuransa on Lapuan Virkiä.


title: Sirpa Pollari

text: Pollari nousi pesäpallon pääsarjatasolle jo 15-vuotiaana. Hän on lajin kolminkertainen Suomen mestari vuosilta 2001, 2004 ja 2011. Kolmen kultamitalin lisäksi Pollarin SM-mitalisaalis käsittää yhden hopean ja neljä pronssia. Hänet on valittu vuoden lukkariksi neljä kertaa vuosina 2001, 2001, 2004 ja 2011. Vahvana yleispelaajana tunnettu Pollari edusti pääsarjatasolla 13 sarjakauden ajan uskollisesti Lapuan Virkiää, vaikka häntä houkuteltiin usein siirtymään muihin seuroihin. Pollarille myönnettiin Kultainen räpylä -tunnustuspalkinto neljä kertaa vuosina 2001 ja 2009–2011. Hänet valittiin peräti 11 kertaa Itä-Länsi -otteluun ja kolme kertaa Pohjanmaan alueen parhaaksi pelaajaksi. Hän oli viimeisinä pelaajavuosinaan myös Virkiän joukkueen kapteeni. Joukkuetoverien kuvauksen mukaan Pollari oli muut usein hyvälle tuulelle saava iloinen ja hymyilevä pelitoveri.


title: Sirpa Pollari

text: Vuoden 2011 pelikauden päätteeksi Pollari valittiin vuoden pesäpalloilijaksi, ja hän lopetti uransa 26-vuotiaana kaiken voittaneena. Hänen pelipaitansa on hilattu Lapuan Patruuna-Areenan kattoon.


title: Sirpa Pollari

text: Pollari valmistui vuonna 2007 psykologiksi Jyväskylän yliopistosta, jossa hänen pro gradu -työnsä aiheena oli "Masennuspotilaan puolison masentuneisuus ja parisuhdetyytyväisyys". Hän on työskennellyt Kurikassa koulupsykologina.


title: Jessica Falkholt

text: Jessica Falkholt (15. toukokuuta 1988 Sydney, Uusi Etelä-Wales – 17. tammikuuta 2018 Sydney, Uusi Etelä-Wales) oli australialainen näyttelijä, joka tunnettiin "Home and Away" -televisiosarjasta.


title: Jessica Falkholt

text: Falkholtin viimeiseksi jäänyt elokuva "Harmony", jossa hän esittää pääroolia, tulee ensi-iltaan vuonna 2018.


title: Jessica Falkholt

text: Falkholt joutui tapaninpäivänä 2017 perheineen auto-onnettomuuteen. Hänen vanhempansa, 69-vuotias Lars ja 60-vuotias Vivian Falkholt (o.s. Ponticello), kuolivat onnettomuudessa välittömästi sekä myös heihin törmännyttä autoa ajanut 50-vuotias mies. Falkholtin 21-vuotias sisar Annabelle menehtyi sairaalassa vammoihinsa 29. joulukuuta. "Daily Telegraphin" mukaan Falkholt irrotettiin hengityskoneesta 11. tammikuuta, vain päivä vanhempiensa ja sisarensa hautajaisten jälkeen. Hän kuoli sairaalassa 17. tammikuuta 2018.


title: Young Turks

text: Young Turks on vuonna 2006 Caius Pawsonin perustama englantilainen itsenäinen levy-yhtiö, jonka emoyhtiö on Beggars Group. He juontavat myös radio-ohjelmia ja järjestävät juhlia.


title: Formula E -kausi 2017–2018

text: Formula E -kausi 2017-18 (virallisesti 2017–18 ABB FIA Formula E season) on järjestyksessään neljäs Formula E -sähköautosarjan kausi. Sarjan järjesti kansainvälinen autoliitto FIA, jonka puheenjohtajana toimii Jean Todt. Formula E -sarjan toimitusjohtajana toimii Alejandro Agag.


title: Formula E -kausi 2017–2018

text: Kausi alkoi 2. joulukuuta 2017. Lucas di Grassi lähti kauteen hallitsevana kuljettajien maailmanmestarina. E.dams-Renault lähti kauteen hallitsevana valmistajienmestarina voitettuaan kolmannen peräkkäisen valmistajien mestaruuden.


title: Formula E -kausi 2017–2018

text: Jean-Éric Vergne voitti kuljettajien maailmanmestaruuden ja Audi Sport ABT Schaeffler valmistajien maailmanmestaruuden.


title: Formula E -kausi 2017–2018

text: † – Kuljettaja ei selvinnyt maaliin, mutta sai sijoituksen ajettuaan 75 prosenttia kilpailusta.


title: Juutalaiskysymys

text: Juutalaiskysymys on ainakin 1700-luvulta asti eurooppalaisessa debatissa esiintynyt keskustelunaihe juutalaisten asemasta.


title: Juutalaiskysymys

text: Britanniassa sanaa ”juutalaiskysymys” käytettiin ensimmäisen kerran 1750-luvulla keskustelussa vuoden 1753 juutalaislaista, joka koski kansalaisuuden myöntämistä juutalaisille. 1800-luvulla termi nousi juutalaisten asemaa koskevassa keskustelussa keskeiseksi, etenkin saksankielisissä maissa. Se laajeni käsittämään käytännössä kaikki juutalaisten olemassaoloon modernissa yhteiskunnassa liittyvät asiat. Siinä missä juutalaiskysymys oli aiemmin koettu teologiseksi kysymykseksi, sitä alettiin nyt pitää maallisena kysymyksenä, johon tarvittaisiin maallinen ratkaisu. Konservatiivisen kristillisen näkemyksen, joka vastusti avoimesti kaikkia muutoksia juutalaisten perinteiseen oikeudelliseen ja sosiaaliseen asemaan, rinnalle julkiseen keskusteluun nousi nyt ajatus, että juutalaiskysymykseen tuli löytää ratkaisu assimilaation ja emansipaation kautta. 1800-luvun lopulta lähtien juutalaiset alkoivat myös itse käyttää termiä ja tarkoittivat sillä keskustelua juutalaisten identiteetistä, paikasta ja roolista modernissa maailmassa.


title: Juutalaiskysymys

text: Volkmar Eichstaedtin laatima, Saksassa vuonna 1938 ilmestynyt bibliografia juutalaiskysymyksestä on alan perusteos. Se ilmestyi englanniksi vuonna 1969. Bibiliografia käsittää vuodet 1750–1848 ja keskittyy juutalaisten vapautusliikkeseen ja sen vastustajiin.


title: Juutalaiskysymys

text: Wannseen konferenssin tavoite oli löytää ”lopullinen ratkaisu juutalaiskysymykseen”. Nykyään juutalaiskysymys on yksi valkoisen nationalismin ja alt-right -liikkeen teemoista.


title: Juutalaiskysymys

text: Joissakin maissa emansipaatio hyväksyttiin ainoalla asetuksella. Toisissa taas rajoitettuja oikeuksia myönnettiin aluksi


title: Terävän kansakoulu

text: Terävän koulu oli kansakoulu Jokioisten kunnassa Jänhijoen kylässä lähellä Latovainion asutuskeskittymää. Koulurakennus sijaitsee Jänhijokeen laskevan Tyytynojan ja tien 13564 (Latovainiontie) risteyksessä Tyytynsillan kupeessa.


title: Terävän kansakoulu

text: Terävän koulun perustamistarve syntyi Jokioisilla vuonna 1922, kun viereisiin Rehtijärven, Latovainion ja Jänhijoen koulupiireihin oli tulossa runsaasti uusia oppilaita ja olisi tarvittu lisää apuopettajain virkoja. Elokuussa 1922 Jokioisten kunnanvaltuuston puheenjohtaja ministeri Pehkonen ja kunnallislautakunnan esimies opettaja Helle kävivät kylällä selvittämässä asiaa, ja ratkaisuksi Markkulan talosta saatiin vuokrahuone koulun tarpeita varten.


title: Terävän kansakoulu

text: Jokioisten koulusuunnitelman mukaisesti koulu oli tarkoitus avata vuonna 1926 tai 1927, mutta oppilaitten paljous aikaisti koulun avaamista. Terävän koulun johtokunta piti 8. joulukuuta 1922 kokouksen kunnallislautakunnan ja kansakoulutarkastajan läsnä ollessa, ja kokouksessa katsottiin rakennettavan koulun paikaksi keskeltä kansakoulupiiriä tontti Heikkilän talon mailta. Kouluhallitus hyväksyi heinäkuussa 1923 koulun piirustukset, ja oma koulurakennus valmistui syksyksi 1924.


title: Terävän kansakoulu

text: Kansakoulu vihittiin käyttöön sunnuntaina 19. lokakuuta 1924. Rakennustyön suoritti rakennusmestari H. Niemi, ja koulu tuli maksamaan 257 000 markkaa. Terävän koulu oli Jokioisten kunnan kahdeksas koulu, ja näin Jokioisista tuli ensimmäinen Forssan tarkastuspiirin kunta, joka sai toteutettua oppivelvollisuslain vaatimukset.


title: Terävän kansakoulu

text: Koulu lakkautettiin peruskoulu-uudistuksen yhteydessä 1970-luvulla.


Norsunluurannikon myrkkyjäteskandaali 2006 oli terveys- ja ympäristökatastrofi, joka tapahtui elokuussa 2006, kun singaporelaisen Trafigura Beheer BV -öljy- ja kuljetusyhtiön "Probo Koala" -aluksesta purettiin myrkyllistä öljyjätettä Abidjanin satamassa. Jätteen käsittelystä vastasi paikallinen yritys, Compagnie Tommy, joka kuljetti jätteen laittomasti kaatopaikoille ympäri Abidjania. Myrkkyjäte, joka sisälsi muun muassa suuria määriä rikkivetyä, aiheutti tuhansille ihmisille hengitysvaikeuksia, pahoinvointia ja ripulia. Virallisen arvion mukaan myrkyille altistumisen seurauksena 15 ihmistä kuoli, 69 loukkaantui ja 108 000 hakeutui hoitoon oireiden vuoksi.


title: Norsunluurannikon myrkkyjäteskandaali 2006

text: Jäte oli syntynyt laivan tankeissa kuljetetun rikkipitoisen öljyn puhdistusprosessissa. Se sisälsi muun muassa merkaptaaneja ja fenoleja, ja sen haju oli niin paha ja voimakas, että Tunisiassa aloitettu puhdistusprosessi oli pakko tehdä loppuun merellä, kun viranomaiset kielsivät käsittelyn satamatyöntekijöiden alettua kärsiä hengitysvaikeuksista. Trafigura pyrki ensin hävittämään jätteen Amsterdamissa, ja ehti jo tehdä Amsterdam Port Services -yhtiön (APS) kanssa sopimuksen. Jätteen todellisen laadun huomattuaan APS korotti alkuperäistä hinta-arviotaan noin 37-kertaiseksi, koska sillä itsellään ei ollut kapasiteettia niin pahasti saastuneen aineksen käsittelyyn. Jäte pumpattiin takaisin "Probo Koalaan". Alus jatkoi matkaansa Paldiskin kautta Afrikkaan, jossa jätteestä pyrittiin pääsemään eroon ensin Nigeriassa ennen kuin miehistölle annettiin ohjeet purjehtia Abidjaniin.


text: Trafigura kielsi aluksi olevansa vastuussa jätteen aiheuttamista ongelmista, mutta sopi helmikuussa 2007 maksavansa sata miljoonaa puntaa, jotta jäte saadaan siivottua Abidjanista. Compagnie Tommyn johtaja ja toinen työntekijä saivat lokakuussa 2008 vankeustuomiot tapauksen vuoksi. Seuraavana vuonna brittilehdistö sai käsiinsä todistusaineistoa, joka osoitti Trafiguran olleen tietoinen jätteen todellisista vaaroista ja pyrkineen peittelemään tapauksen seurauksia. Syyskuussa 2009 Trafigura suostui lopulta maksamaan tuhannen punnan korvaukset 30 000 sairastuneelle.


title: Yleisluistelun maailmanmestaruuskilpailut 1998

text: Vuoden 1998 yleisluistelun maailmanmestaruuskilpailut kilpailtiin Heerenveenissä, Alankomaissa 13.-15. maaliskuuta 1998. Kisapaikka oli IJsstadion Thialf. Saksan Gunda Niemann-Stirnemann luisteli maailmanennätyksen 3 000 metrillä ja Alankomaiden Ids Postma yhteispisteissä. Miesten kilpailussa Postma voitti kolme matkaa ja Belgian Bart Veldkamp oli nopein 10 000 metrillä. Naisten puolella Niemann-Stirnemann voitti kolme matkaa mutta 500 metrillä nopein oli Yhdysvaltain Chris Witty.


title: Yleisluistelun maailmanmestaruuskilpailut 1997

text: Vuoden 1997 yleisluistelun maailmanmestaruuskilpailut kilpailtiin Naganossa, Japanissa 14.-16. helmikuuta 1997. Kisapaikka oli M-Wave. Mestaruuden voittivat Alankomaiden Ids Postma, joka oli nopein vain yhdellä matkalla, sekä Saksan Gunda Niemann-Stirnemann, joka oli nopein kolmella matkalla ja sijoittui 500 metrillä toiseksi Alankomaiden Annamarie Thomasin jälkeen. Belgian Bart Veldkamp oli miesten nopein sekä 5 000 että 10 000 metrillä.


title: Luettelo Montenegron lentoasemista

text: Tämä on luettelo Montenegron lentoasemista.


title: Kate Holden

text: Kate Holden (s. 1972 Melbourne, Australia) on australialainen kirjailija Hän on kirjoittanut elämästää huumeriippuvaisena ja prostituoituna kaksi kirjaa, "Enkelivaihde" ("In My Skin: A Memoir", 2005) ja "The Romantic" (2010).


title: Kate Holden

text: Holden opiskeli Melbournen yliopistossa klassisia kieliä ja kirjallisuutta. Hän ajautui prostituutioon ja huumeriippuvaiseksi Melbournen St Kildassa. Hän jatkoi prostituoituna vielä riippuvuudesta irtauduttuaankin. Päästyään eroon prostituutiosta hän aloitti luovan kirjoittamisen Master of Arts -tutkinnon opinnot RMIT-yliopistossa. Valmistuttuaan hän on arvioinut ja kirjoittanut muistelmia.


title: Podgorican lentoasema

text: Podgorican lentoasema on lentoasema, joka sijaitsee kahdeksan kilometrin päässä Podgorican kaupungin keskustasta itään. Sitä käytti noin 873 000 matkustajaa vuonna 2017.


title: Kevin Roy

text: Kevin Roy (s. 20. toukokuuta 1993 Greenfield Park, Quebec, Kanada) on kanadalainen jääkiekkoilija, joka edustaa Anaheim Ducksin organisaatiota. Pelipaikaltaan Roy on vasen laitahyökkääjä. Hän on Ducksin neljännen kierroksen varaus .


title: Kevin Roy

text: Lincoln Stars varasi Royn kahdeksantena pelaajana vuoden 2011 USHL:n varaustilaisuudessa. Roy siirtyi joukkueeseen seuraavaksi kaudeksi ja teki 59 runkosarjaottelussa tehot 54+50=104 voittaen koko liigan maali-, syöttö- ja pistepörssit. Kahdeksassa pudotuspeliottelussa Roy teki seitsemän maalia sekä kolme syöttöpistettä. Kauden päätteeksi hänet valittiin liigan parhaaksi pelaajaksi. Kesällä Anaheim Ducks valitsi Royn neljännellä kierroksella 97. pelaajana .


title: Kevin Roy

text: USHL:sta Roy siirtyi yhden kauden jälkeen NCAA:han Northeastern Universityn joukkueeseen. Ensimmäisellä kaudellaan hän teki 29 pelissä tehot 17+17=34 ja tuli valituksi tulokkaiden tähdistöön. Kahdella seuraavalla kaudella Roy sijoittui liigan pistepörssissä 20 parhaan joukkoon. Kausi 2015–2016 oli Royn viimeinen yliopistotasolla. Hän teki 29 ottelussa tehot 10+16=26 toimien samalla joukkueen kapteenina sen voittaessa liigan mestaruuden.


title: Kevin Roy

text: Yliopistokauden päätyttyä Roy solmi kaksivuotisen tulokassopimuksen hänet varanneen Anaheim Ducksin kanssa. Hän teki ammattilaisdebyyttinsä pelaamalla Ducksin AHL-farmijoukkue San Diego Gullsissa kaksi runkosarjaottelua. Kausi 2016–2017 oli Royn ensimmäinen kokonainen ammattilaistasolla. Hän pelasi Gullsissa 67 ottelua tehoin 16+30=46. Lisäksi hän teki kymmenessä pudotuspeliottelussa kaksi maalia sekä sai kolme syöttöpistettä.


title: Kevin Roy

text: Roy osallistui Ducksin kautta 2017–2018 edeltäneelle harjoitusleirille, josta hänet kuitenkin lähetettiin aloittamaan kausi AHL:ssä. Marraskuussa Roy nostettiin ensimmäistä kertaa Ducksin NHL-kokoonpanoon. Hän debytoi 9. marraskuuta ottelussa Vancouver Canucksia vastaan. Hän sai jääaikaa 8.05 minuuttia. Ensimmäisen NHL-maalinsa Roy teki Boston Bruinsia vastaan 16. marraskuuta kolmannessa ottelussaan. Tammikuussa 2018 Roy lähetettiin takaisin Gullsiin. Hän ehti pelata Ducksissa 25 ottelua, joissa teki kuusi maalia sekä sai yhden syöttöpisteen.


title: Tiwin kieli

text: Tiwi on Tiwi-kansan puhuma Australian aboriginaalinen kieli, jota puhutaan Pohjois-Australian rannikolla. Sitä puhuu noin 10 prosenttia aboriginaaleista.


title: Tiwin kieli

text: Perinteinen tiwi, jonka puhujat ovat yli 50-vuotiaita vuonna 2005, on polysynteettinen kieli. Tämä kielioppinen monimutkaisuus on kuitenkin menetetty nuorempien sukupolvien keskuudessa. Tiwin kielessä on noin sata merkitykseltään nominia vastaavaa johdinta, jotka voidaan liittää verbeihin ja joista useimmat ovat melko erilaisia niitä merkitykseltään vastaavat itsenäiset sanat.


title: Tiwin kieli

text: Toisin kuin useimmat muut australialaiset kielet, joita on viime aikoihin saakka pidetty toistensa sukulaisina ja oletettu kuuluvan yhteen ainoaan kielikuntaan, tiwiä tutkijat ovat jo kauan pitäneet isolaattikielenä.


title: Chance the Rapper

text: Chancelor Jonathan Bennett, taiteilijanimeltään Chance the Rapper, (s. 16. huhtikuuta 1993 Chicago, Illinois) on yhdysvaltalainen hip-hop-artisti, tuottaja ja näyttelijä. Hän on soolouransa ohella ollut mukana yhtyeissä Savemoney ja The Social Experiment. Myös Bennettin veli Taylor Bennett on hip-hop-artisti. Bennettin kolmas soolomixtape "Coloring Book" sai vuonna 2017 kolme Grammy-palkintoa, muun muassa parhaan rap-albumin Grammyn.


title: Chance the Rapper

text: MixtapetSinglet


title: Olavi K. Fält

text: Olavi Kaarlo Fält (s. 2. huhtikuuta 1946 Oulu) on suomalainen historian professori emeritus.


title: Olavi K. Fält

text: Fält syntyi varastopäällikkö Olavi Fältin ja tarjoilija Helvi Keräsen perheeseen. Hänen puolisonsa vuodesta 1969 on artesaani Aila Kovalainen. Fält tuli ylioppilaaksi Oulun lyseosta 1966 ja valmistui Oulun yliopistosta filosofian kandidaatiksi 1973 ja lisensiaatiksi 1982. Filosofian tohtoriksi hän väitteli 1983. Fält toimi Oulun yliopistossa assistenttina ja yliassistenttina vuodesta 1974 vuoteen 1995, historian dosentti hän oli 1983–1995. Hän on myös Turun yliopiston dosentti vuodesta 1987 ja Helsingin yliopiston dosentti vuodesta 1997. Fält työskenteli Suomen Akatemian tutkimusassistenttina, nuorempana tutkijana, vanhempana tutkijana ja varttuneena tutkijana 1980- ja 1990-luvuilla ja 2000-luvun vaihteessa. Hän hoiti Oulun yliopiston historian apulaisprofessuuria virkaatekevänä 1988–1989 ja professuuria määräaikaisena 1994–1995, vakinainen professori yliopistoon hänestä tuli vuonna 1996. Fält on Suomalaisen tiedeakatemian jäsen vuodesta 2004. Hän on tehnyt useita opinto- ja tutkimusmatkoja Japaniin, jonka historiaa hän on tutkinut väitöskirjastaan lähtien. Fält sai Tieto-Finlandian kunniamaininnan 1989 ja 1995.


title: Mestarien liigan kausi 1997–1998

text: Mestarien liigan kausi 1997–1998 oli Mestarien liigan kuudes kausi ja Euroopassa pelattavan jalkapallocupin 43. kausi. Loppuottelu pelattiin Amsterdamissa 20. toukokuuta 1998. Espanjalainen Real Madrid voitti loppuottelussa italialaisen Juventuksen 1–0. Ottelun ainoan maalin teki Predrag Mijatović. Voitto oli Real Madridin seitsemäs Euroopan mestareiden cupin tai liigan voitto. Välierissä Real Madrid voitti Borussia Dortmundin yhteismaalein 2–0 ja Juventus AS Monacon 6–4.


title: Horror ’15

text: Horror ’15 on Litku Klemetin & Tuntemattoman numeron esikoisalbumi, joka julkaistiin 28. huhtikuuta 2016. Albumi julkaistiin alun perin ei-kaupallisesti Jyväskylässä Luova Recordsilla keväällä 2015.


title: Horror ’15

text: Yhtyeen keulahahmo Litku teki ensimmäiset albumille päätyneet kappaleet balalaikalla kesällä 2014. Taustayhtye Tuntematon numero sai muotonsa saman vuoden syksyllä. Albumin takakannessa on teksti ”Omistettu vaikeille vuosille elämässä”.


title: Horror ’15

text: Albumi sai hyvän vastaanoton. "Desibelin" Mika Roth sanoi musiikin liikkuvan, punkin, popin ja progen välimaastossa, ja piti kappaleiden vaihtelevuuden olevan mielenkiintoista mutta haastavaa seurattavaa. Hän piti suoraviivaisuutta albumin vahvimpina elementteinä, ja totesi peittelemättömän vaikutteiden hyödyntämisen tekevän teoksesta omaleimaisen kuuloisen. "Soundin" Antti Luukkanen antoi albumille kolme tähteä viidestä. Hän sanoi albumilta paistavan vilpittömän tekemisen meiningin niin hyvässä kuin pahassakin, ja olisi toivonut kokonaisvaltaisempaa balalaikan hyödyntämistä sovituksissa. Hän piti albumin parhaimpia kappaleita todellakin erinomaisina, mutta sanoi tuotokselle mahtuvan myös päämäärättömämpiäkin kappaleita.


title: Horror ’15

text: Kaikki kappaleet säveltänyt ja sanoittanut Litku Klemetti sekä sovittanut Litku Klemetti & Tuntematon numero.


title: Edelweiss Air

text: Edelweiss Air on sveitsiläinen lentoyhtiö. Yhtiön omistaa Swiss International Air Lines ja näin se on osa Lufthansa-konsernia. Yhtiö lentää 66 kohteeseen 32 maassa. Yhtiö operoi yhdeksällä lentokoneella.


title: Edelweiss Air

text: Kyseisen yhtiön kotikenttä on Zürichin lentoasema ja se on perustettu 1995. Kutsukoodi on EDELWEISS.


title: Edelweiss Air

text: Yhtiö on lentänyt esimerkiksi Suomen Lappiin charter-lentoja.


title: Edelweiss Air

text: Yhtiöllä on tammikuussa 2018 seuraavat koneet:


title: Nurmesjärvi (Rautavaara)

text: Nurmesjärvi on Pohjois-Savossa Kuopiossa ja Rautavaaralla sijaitseva järvi.


title: Nurmesjärvi (Rautavaara)

text: Järven pinta-ala on 830 hehtaaria eli 8,3 neliökilometriä. Se on 5,9 kilometriä pitkä ja 3,2 kilometriä leveä. Järvenselän halkaisee kahtia kaksi kilometriä pitkä Köninniemi, jonka niemenjuuri Vetokanta on vain 20 metriä leveä, mutta niemenpää yli 700 metriä leveä. Kun niemen länsipuolta suojaa lisäksi Varissaari, jää sinne suojaisa järvenosa, joka on 2,6 kilometriä pitkä ja 650 metriä leveä. Siitä työntyy luoteeseen 2,6 kilometriä pitkä ja varsin kapea Kangaslahti. Köninniemen pohjoispuolella aukeaa isompi järvenselkä, joka on 1,8 kilometriä pitkä ja 1,2 kilometriä leveä.


title: Nurmesjärvi (Rautavaara)

text: Järvessä on kartan mukaan 22 saarta. Suurin saari on Varissaari, joka on 730 metriä pitkä ja 530 metriä leveä. Sen kartasta mitattu pinta-ala on yli 18 hehtaaria. Toiseksi suurin saari Hukkasaari on 400 metriä pitkä ja 300 metriä leveä, ja sen pinta-ala on yli 8 hehtaaria. Kolmanneksi suurin saari Lehtosaari on kartassa pinta-alaltaan yli 4 hehtaaria suuri. Muita kartoihin nimettyjä saaria ovat Iso-Junki, Pieni-Junki, Pieni Hukkasaari, Orisaari, Jänissaari, Rutnikka, Huutosaari, Onkisaari, Härkäsaari, Honkasaari, Ranttinen ja Kangasluodot.


title: Nurmesjärvi (Rautavaara)

text: Järvi on luodattu ja siitä on julkaistu syvyyskartat. Sen tilavuus on 28 miljoonaa kuutiometriä eli 0,028 kuutiokilometriä. Järven keskisyvyys on 3,4 metriä ja suurin syvyys on 18 metriä. Syvin kohta sijaitsee järven eteläpään luusuan edustalla. Muita syvänteitä löytyy Lehtosaaren itäpuolella, jossa on 18 metriä syvää, pohjoispään järvenselällä, jossa on 16 metriä syvää, sekä vielä Varissaaren ja Könninniemen länsipuolella, missä on 13 metriä syvää. Kangaslahdella on matalaa, samoin on järven pohjoispäässä ja kaakkoispäässä Hukkasaaren takana.


title: Nurmesjärvi (Rautavaara)

text: Järven rantaviivan pituus on 44 kilometriä. Järven rannat ovat pääasiassa metsämaata, jonka yhtenäisyyttä ympäristön peltopalstat rikkovat. Peltomaata ylettyy myös rantaan asti. Rantojen asutus on harvaa haja-asutusta, joiden väliin on rakennettu yli 30 vapaa-ajan asuntoa. Järven rannoille ulottuvat vain Kangaslahden ja Kantoniemen kulmakunnat. Niille tulee tiet länsirantaa seuraavalta yhdystieltä 5780, josta haarautuu pohjoispuolelle järveä yhdystie 16437 ja eteläpuolelle yhdystie 16439. Itärantoja seuraa lyhyesti yhdystie 16449. Kuopion ja Rautavaaran välinen kuntaraja erottaa järven eteläosasta vajaa puolet Kuopioon.


title: Nurmesjärvi (Rautavaara)

text: Järvi sijaitsee Vuoksen vesistössä (vesistöaluetunnus 04) Nilsiän reitin valuma-alueen (04.6) Syvärin alueella (04.63), jonka Nurmesjoen valuma-alueeseen (04.639) järvi kuuluu. Järven vedenpinnan korkeus on 110,1 metriä mpy.


title: Nurmesjärvi (Rautavaara)

text: Valuma-alue saa pääosan vedestään omalta valuma-alueeltaa, sillä järvi on vesistönsä latvavesiä, vaikka se sijaitseekin Nilsiän reitin valuma-alueen sisällä. Nurmesjoen valuma-alueella on 29 yli hehtaarin kokoista järveä tai lampea, joista noin 20 laskevat suoraan tai välillisesti järveen. Niistä huomattavimpia ovat kaakkoisrantaan laskevan Itäjoen valuma-alueen järviä, kuten esimerkiksi Ala-Itälampi (6 ha), Matolampi, Rajalampi, Savolanlampi, Nurmeslampi, Pirttilampi (12 ha), Lehtolampi (25 ha) ja Sammakkolampi (3 ha). Huomattavia ovat myös pohjoisrantaan laskevan Pohjoispuron valuma-alueella olevat Harsulampi (20 ha) ja Likolampi, Kangaslahteen laskevan Huosiaispuron valuma-alueen Huosiainen, Kalettomanlampi (2 ha), Viilekelampi (3 ha) ja Syvä-Kankainen (112 ha), ja vielä kaakkoisrantaan laskevan Myllypuron valuma-alueen Pentulampi (12 ha), Mäkilampi, Särkilampi (4 ha), Sirrinlampi ja Mutalampi.


title: Nurmesjärvi (Rautavaara)

text: Järven laskujoki Kuistinkoski on vain 200 metriä pitkä, kun se laskee Ruunalampeen (10 ha), ja se jatkaa siitä Matalalampeen (4 ha) ja vielä Ala-Nurmekseen (192 ha). Sen jälkeen noin kaksi kilometriä pitkä Pölläkän läpi virtaava joki laskee Mustaan (32 ha), Alalampeen (5 ha) ja lopuksi Syväriin (8 074 ha).


title: Snowpark (Valtournenche)

text: Snowpark on laskettelupuisto Cervino Ski Paradisessa Valtournenchessa Italiassa.


title: Snowpark (Valtournenche)

text: Osittain Snowparkiin rakennetulla radalla järjestettiin ensimmäistä kertaa joulukuussa 2017 lumilautailun maailmancupin lumilautacrosskilpailu.


title: Oceanhoarse

text: Oceanhoarse on helsinkiläinen hevimetallibändi, joka on perustettu tammikuussa 2018. Bändi on kertonut musiikkinsa painottuvan voimakkaaseen keikkasoittoon suuntautuvaan hevimetalliin, jossa ei käytetä taustanauhoja eikä syntetisaattoreita. Bändi on soittanut keikoilla omia kappaleitaan kymmenkunta ja he ovat ilmoittaneet julkaisevansa kuluvan vuoden aikana 4 singleä. Debyyttilevyn julkaisuajankohtaa ei ole ilmoitettu.


title: Oceanhoarse

text:
Ben Varon ( Amoral 1997-2017) kertoi päättäneensä uuden bändin perustamisesta jo vuonna 2016, kun lähes kaksikymmentä vuotta aktiivisena olleen metalliyhtye Amoralin jäsenten aikataulut eivät enää sopineet yhteen ja säännöllinen keikkailu alkoi olla mahdotonta.  Varonin ystävä basisti Jyri Helko (For the Imperium, Warmen), yhtyi ajatukseen uudesta bändistä, minkä jälkeen muun muassa Amoralissakin tuurannut laulaja Tommy Tuovinen(MyGrain) pyydettiin mukaan. Ryhmän juniori, rumpali Oskari Niemi löytyi yhtyeeseen tuttavien suositusten myötä.
Yhtyeen perustamiseen kului kaksi vuotta, jona aikana myös kehiteltiin ja hiottiin kappaleita ja tyylisuuntaa. Bändin musiikki on tyylillisesti selkeää, raskasta ja voimakasta melodista metallia sisältäen isoja riffejä, kovaa soittoa, singalong-kertosäkeitä ja tilutusta. Yhtye on edennyt ensimmäisen vuoden julkaisemalla kappaleen kerrallaan. Debyyttisingle "The Oceanhoarse" julkaistiin Radio Rockin verkkoradiossa 17. tammikuuta ja debyyttivideo ilmestyi Youtubessa heti seuraavana päivänä. Toinen single "Fading Neons" julkaistiin live-videona Bravewords.comin välityksellä 22. helmikuuta , ennen bändin ensimmäistä omaa keikkaa 26. helmikuuta. Kolmas single "Waves" julkaistiin 18. huhtikuuta. Tarinallinen video kappaleesta julkaistiin 7. toukokuuta. Neljännen singlen videoineen bändi on ilmoittanut julkaisevansa elokuussa 2018. Kaikki kolme jo julkaistua singleä löytyy studioäänityksinä myös Spotifyista, jossa Waves ylitti 50 000 kuuntelukerran rajan 16.7. "The Oceanhoarse" ja "Fading Neons" kappaleet ovat myös mukana Wreckfest ajopelin ääniraidalla, joka julkaistiin Youtubessa kesäkuussa 2018.


title: Oceanhoarse

text: Bändin tavoitteena on ollut tehdä tarttuvaa live-musiikkia. Tällainen musiikintekotapa mahdollistaa bändin mukaan myös kappaleiden testaamisen yleisön edessä ennen niiden levyttämistä.


title: Oceanhoarse

text: Ensimmäiset keikkansa Oceanhoarse soitti Beast In Blackin erikoisvieraana 9. helmikuuta Jyväskylän Lutakossa ja seuraavana iltana Nosturissa, Helsingissä. Bändin ensimmäinen vuosi on kulunut kotimaassa keikkailemalla klubeilla, festivaaleilla sekä niiden ennakko- ja jatkoklubeilla. Juhannuksena 2018 yhtye esiintyi Nummirockissa Wacken Metal Battle - Finland finalistina kolmen muun yhtyeen kanssa, mutta ei kuitenkaan voittanut Suomen edustusta Wacken Metal Battle maailman finaaliin Wacken Open Air metallifestivaaleilla.


title: Barry Seal

text: Adler Berriman "Barry" Seal (16. heinäkuuta 1939 – 19. helmikuuta 1986) oli yhdysvaltalainen lentäjä, josta tuli merkittävä huumeiden salakuljettaja Medellínin kartellille. Kun Seal oli tuomittu salakuljetuksesta, hänestä tuli Yhdysvaltain huumepoliisin tietolähde ja todisti useassa huumeoikeudenkäynnissä. Pablo Escobarin palkkaamat palkkamurhaajat tappoivat hänet vuonna 1986.


title: Barry Seal

text: Hänen tarinaansa perustuen on vuonna 2017 tehty Tom Cruisen tähdittämä elokuva 'American made'.


title: Barry Seal

text: Seal syntyi Baton Rougessa, Louisianassa, Mary Lounille (os Delcambre) ja Benjamin Curtis Sealille. Seal aloitti lentämisen teini-ikäisenä. Hänen lennonopettajansa mukaan, hän oli lahjakas lentäjä. Hän sai lento-oppilaan lupakirjansa 16-vuotiaana ja yksityislentäjän lupakirjansa 17-vuotiaana.


title: Barry Seal

text: Vuonna 1961, Seal värväytyi Louisianan kansalliskaartiin kuudeksi vuodeksi. Hän valmistui Yhdysvaltain armeijan lentokoulusta, mutta ei koskaan suorittanut Yhdysvaltain armeijan erikoisjoukkojen valinta ja koulutusta. Myöhemmin Seal palveli 245.:ssa pioneeripataljoonassa, jossa hänen sotilallisammattilainen erikoisuus oli radio-puhelin-operaattori.


title: Barry Seal

text: Seal liittyi TWA:n lentomekaanikkona vuonna 1964, ja pian hänet ylennettiin perämieheksi ja sen jälkeen kapteeniksi, lentäen Boeing 707:lla säännöllisellä Länsi-Euroopan reitillä. Hän oli yksi nuorimmista 707 komentopiloteista TWA:n laivaston historiassa.


title: Barry Seal

text: Sealin ura TWA:ssa päättyi heinäkuussa 1972, kun hänet pidätettiin osallisuudesta salaliittoon kuljettaa muoviräjähteitä Meksikoon käyttämällä DC-4:ä. Oikeustapaus lopulta hylättiin vuonna 1974 syyttäjänvirheen johdosta, mutta TWA sillä välin erotti Sealin, joka oli virheellisesti ottanut sairaslomaa osallistuakseen salaliitton.


title: Barry Seal

text: Lausuntojen mukaan huumepoliisin tietolähteenä, hän alkoi salakuljettamaan pieniä määriä marihuanaa vuonna 1976. Vuonna 1978, hän kuitenkin oli alkanut kuljettamaan merkittäviä kuormia kokaiinia, koska se oli kannattavampaa.


title: Écu

text: Écu (ransk. [eky]) oli eräiden historiallisten ranskalaisten kolikoiden nimi. Ranskan vanhin kultaraha oli vuodesta 1266 alkaen lyöty "écu d’or", jonka paino oli noin 4 grammaa. Ludvig XI:stä lähtien lyötiin kolikkoa nimeltä "écu à la soleil". Ludvig XIII:n aikana 1600-luvulla lyötiin hopearahaa nimeltä "écu blanc" tai "écu d’argent".


title: Jouko Väänänen

text: Jouko Antero Väänänen (s. 3. syyskuuta 1950 Rovaniemi) on suomalainen matemaatikko. Väänänen on ollut matematiikan professorina Helsingin yliopistossa vuodesta 1998. Vuosina 2014–2017 hän toimi Helsingin yliopiston matemaattis-luonnontieteellisen tiedekunnan dekaanina ja toimii lukuvuoden 2017–2018 Helsingin yliopiston vararehtorina.


title: Kaunispään kolmiomittaustorni

text: Kaunispään kolmiomittaustorni on kolmiomittauksen muistomerkiksi ja näkötorniksi vuonna 2011 valmistunut puinen kolmiomittaustorni Kaunispään huipulla Inarin Saariselällä. Se on rakennettu Kaunispään alkuperäisen 1950-luvulla valmistuneen ja vuonna 2009 puretun kolmiomittaustornin kaltaiseksi.


title: Kaunispään kolmiomittaustorni

text: Suomen Geodeettinen laitos perustettiin vuonna 1918 ja se toimi maa- ja metsätalousministeriön alaisuudessa. Laitoksen tehtäviksi määriteltiin ”toimittaa ja johtaa maan kartaston pohjaksi tarvittavia geodeettisia ja astronomisia töitä”. Laitoksen piti saattaa valmiiksi tarkin eli I-luokan kolmioverkko, josta lähtien voitaisiin tehdä tiheämpiä alemman tason kolmiomittausverkkoja. Samaan aikaan, kun Geodeettinen laitos mittasi I-luokan kolmioverkkoa, mittasi Maanmittaushallitus tiheämpää alemman luokan kolmioverkkoa, joka sidottiin Geodeettisen laitoksen verkkoon. Myös muut tahot kuten esimerkiksi kunnat ovat mitanneet alemman luokan kolmioverkkoja.


title: Kaunispään kolmiomittaustorni

text: Geodeettisen laitoksen I-luokan kolmioverkon mittaus alkoi vuonna 1919 ja valmistui liki 70 vuotta myöhemmin, vuonna 1987. Verkkoon kuuluu 364 pistettä.


title: Kaunispään kolmiomittaustorni

text: Ennen Geodeettisen laitoksen mittauksia Maanmittaushallitus käytti Kaunispään palovartijan tornia alemman luokan verkon mittauksiin. Geodeettinen laitos eteni omissa mittauksissaan Kaunispäälle 1950-luvulla, rakensi sinne kolmiomittaustornin ja mittasi I-luokan kolmioverkon Kaunispään pisteen, jonka tunnus on "G 275".


title: Kaunispään kolmiomittaustorni

text:
Geodeettinen laitos ja Maanmittauslaitos valvoivat kolmiomittaustyön vuosikymmenien aikana mittaustornien kuntoa. Parhaimmillaan Suomessa oli tuhansia torneja, valtion laitosten tai kuntien rakennuttamia. Monet tornit olivat maamerkkejä ja ne toimivat myös näkötorneina. Puiset tornit luonnollisesti lahosivat, jolloin ne uusittiin. Mittausten kannalta tarpeettomiksi käyneet, 1980-luvun lopulla yleistyneen nopean ja tarkan satelliittimittauksen tiellä olleet tai vaarallisiksi lahonneet tornit purettiin.
Kaunispään piste G 275 on säilyttänyt paikkansa Suomen kolmiomittausverkossa: se oli mukana ensimmäisessä eurooppalaisen koordinaattiverkon luomiseksi tehdyssä järjestelmässä, jonka mittaukset alkoivat 1980-luvun lopulla ja myös vuosina 1996–1997 mitatussa suomalaisessa EUREF-FIN –verkossa, joka liittyy eurooppalaiseen ja myös maailmanlaajuiseen pisteverkkoon.


title: Kaunispään kolmiomittaustorni

text:
Geodeettinen laitos ja Maanmittauslaitos totesivat Kaunispään vanhan tornin lahonneen vaaralliseksi ja se kohtasi elinkaarensa pään 15. lokakuuta 2009, jolloin se hävitettiin polttamalla – torni oli niin laho, ettei siitä ollut edes polttopuiksi. Tornin pitkät ja tukevat sepäntakomat naulat kerättiin palojätteiden seasta talteen.
Geodeettisen laitoksen ja Maanmittauslaitoksen väen piirissä syntyi vanhan tornin hävittämisen myötä ajatus rakentaa uusi torni kolmiomittauksen muistomerkiksi ja näkötorniksi ja myös suojaamaan pisteen G 275 merkkipulttia. Laitokset aloittivat uuden tornin rakentamisen valmistelun vuonna 2010 Lapin ely-keskuksen rakennusasiantuntijan avustuksella. Uudesta tornista päätettiin rakentaa vanhan alkuperäisen I-luokan kolmiomittaustornin toisinto eli torniin tehtiin toisistaan erilliset ulko- ja sisätorni. Ratkaisu sallii havainnoitsijan liikkumisen ulkotornissa ilman että sisätornin mittauspöydällä oleva teodoliitti häiriintyy. Uusi torni on 7,5 metriä korkea, hieman vanhaa tornia matalampi ja tornin portaat on tehty turvallisen leveiksi. Tornin sijainnista jouduttiin tinkimään - alun perin ajatuksena oli rakentaa uusi torni täsmälleen vanhan paikalle. Rakentamisen esti tunturille pystytetty radio- ja tv-masto, jonka turva-alueella piste G 275 on. Mastoon ja sen haruksiin kertyy talvella lunta ja jäätä, joka pudotessaan saattaa aiheuttaa vaaraa. Uuden tornin paikka on 75 metriä itään pisteestä G 275.
Kaunispään uuden kolmiomittaustornin rakentamiseen osallistuivat Geodeettisen laitoksen ja Maanmittauslaitoksen lisäksi Lapin ely-keskus ja Inarin kunta, joista kaksi viimeksi mainittua toimittivat suunnitteluapua, työvoiman ja tarvikkeet.


title: Kaunispään kolmiomittaustorni

text: Tornin vihkiäiset pidettiin jo rakentamispäätöksen aikaan päätettynä ajankohtana eli Pohjoismaiden karttalaitosten päälliköiden Saariselän kokouksen yhteydessä 5. syyskuuta 2011. Tornin rakentamiseen osallistuneiden tahojen edustajat saivat vihkiäistilaisuudessa puisen A3-kokoisen muistotaulun, jossa muistotekstin lisäksi on kiinnitettynä vanhan tornin kiinnitysnaula.


title: Kaunispään kolmiomittaustorni

text: Paitsi kolmiomittauksen muistomerkkinä, torni toimii myös näkötornina. Tornista näkee noin 50 kilometrin päässä oleville tuntureiden huipuille, hyvissä olosuhteissa Suomen ja Venäjän rajalla ja jopa Venäjän puolella oleville huipuille saakka.


title: Jouko Väänänen (päätoimittaja)

text: Jouko Kalervo Väänänen (1. kesäkuuta 1922 Muuruvesi – 17. helmikuuta 1998 Helsinki) oli suomalainen agronomi ja Maaseudun Tulevaisuus -lehden pitkäaikainen päätoimittaja.


title: Jouko Väänänen (päätoimittaja)

text: Väänänen suoritti agronomin tutkinnon Helsingin yliopistossa 1949 ja työskenteli Pellervo-seurassa ja Valiossa vuoteen 1962. Hän oli päätoimittajana Pellervo-seuran julkaisemassa Pellervo-lehdessä 1962–1965 ja Maataloustuottajain keskusliiton pää-äänenkannattajassa Maaséudun Tulevaisuudessa 1968–1984. Väänänen oli perehtynyt erityisesti osuustoimintaan ja osallistui siitä käytävään yhteiskunnalliseen keskusteluun.


title: Jouko Väänänen (päätoimittaja)

text: Väänänen kirjoitti lukuisia osuustoiminta-aiheisia historiikkeja ja MTK:n historian kolmannen osan.


title: Jouko Väänänen (päätoimittaja)

text: Väänäselle myönnettiin professorin arvo vuonna 1983.


title: Jouko Väänänen (päätoimittaja)

text: Jouko Väänäsen puoliso oli ministeri Marjatta Väänänen (o.s. "Kittilä").


title: Faith (Isac Elliotin albumi)

text: Faith on suomalaisartisti Isac Elliotin kolmas studioalbumi, joka julkaistiin vain digitaalisessa muodossa Elliotin 17-vuotissyntymäpäivänä 26. joulukuuta 2017. Albumi nousi ensimmäisellä listaviikollaan Suomen virallisen albumilistan 20. sijalle. Albumi oli ylittänyt Suomessa ja Norjassa kultalevyrajan ennen julkaisuaan.


title: Faith (Isac Elliotin albumi)

text: Albumin kaikki kappaleet, päätösraitaa ”Uncover Me” lukuun ottamatta, oli julkaistu singleinä ennen albumia vuosien 2015–2017 välillä.


title: Radioamatööritoiminnan kutsumerkit ja yhteisöt Suomessa

text: Tämä artikkeli listaa radioamatööritoiminnan kutsumerkkejä ja yhteisöjä Suomessa. Nämä kutsumerkit ja kuuntelija-amatööritunnukset liittyvät radioamatööritoimintaan Suomessa. Artikkelissa on myös toimintaan liittyvät kuntatunnukset.


text: Suomen kuntanumerointi esitetään seuraavassa ja radioamatööriyhteisöt listataan piireittäin, jotka olivat voimassa ennen lääniuudistusta.Lääniuudistuksesta perinteisistä lääneistä suurlääneihin, jotka suurläänien tultua lakkautetuiksi ja muututtua aluehallintovirastojen hallintoalueiksi, huolimatta edelleenkään ei Ahvenanmaalla voi käyttää manner-Suomen OH1–OH9-kutsuja sinällään, vaan Ahvenanmaalla on sen autonomian vuoksi käytettävä vain OH0-kutsuja. Mikäli joku, jonka oma kutsu on mannersuomalainen, operoi Ahvenanmaalla, hänen tulee lisätä ulkomaisen radioamatöörioperaattorin tapaan oman kutsunsa eteen Ahvenanmaan maatunnus, esimerkiksi OH0/OH1XZ, tai loppuun vinoviiva ja numero 0, esimerkiksi OH1XZ/0.


text: Märketillä on ollut ennen oma kuntanumeronsa, 051, mutta se on muutettu Suomen puoleisen osansa mukaisesti Eckerön kunnan tunnukseksi 002.


text: Kutsumerkeissä 1-piiri tarkoitti entistä Turun ja Porin lääniä. Sen radioamatöörikerhoista suurimmat ovat Turussa, Raumalla ja Porissa. Turun Radioamatöörit järjestävät vuosittain perusluokan radioamatöörin kurssin.


text: Rauman Radiokerho on osallistunut kansainväliseen majakka- ja majakkalaivaviikonloppuun elokuissa 2001-2007 kutsumerkillä OH1AK ja OH1AM vuosina 2008-2009, 2011-2012, 2014-2016 sekä osallistuu 2017 19.-20.8.2017 Suomen Radioamatööriliitto ry:n Suomi 100 -kutsumerkillä OF100FI satakuntalaisessa ja varsinaissuomalaisessa muodossa OF100FI-1 Kylmäpihlajan majakalla. Teljän Radioamatöörit on myös osallistunut tapahtumaan kutsumerkillä OH1F elokuussa 2002, kutsumerkillä OH1F/p elokuissa 2003-2006, kutsumerkillä OG50F 2008 sekä kutsumerkillä OH1AF elokuissa 2014-2016. OG50F on erikoiskutsumerkki, joka hankittiin 2008 ennen CQWWVW 2008 -tapahtumaa siksi, että Teljän Radioamaröörit Ry:n perustamisesta oli tullut viisikymmentä vuotta. Elokuussa 2017 se osallistuu myös kutsumerkillä OH1F Säpin majakalta Eurajoen Luvialta.


text: Kankaanpään radioharrastajat ry:n OH3-8043 ei ole viestintäviraston myöntämä radioamatöörikutsumerkki, vaan Suomen Radioamatööriliitto ry:n tai Suomen Kuuntelija-amatöörit ry:n myöntämä kuuntelijaradioamatööritunnus, jonka avulla voidaan kirjata radiolähetteen vastaanottaminen tunnusmerkein.


text: Luvian kunta, 147, on yhdistynyt 1. tammikuuta 2017 Eurajoen kuntaan, 107. Tätä ei ole vielä Suomen Radioamatööriliitto vahvistanut sral.info -verkkosivuillaan, jossa on kuntaluettelo 1.1.2016. Luvian kuntaa koskeva kuntanumero muodostunee kuitenkin Eurajoen numeroksi 107, koska on ilmoitettu ja uutisoitu, että yhdistyminen ei ole yhteisyhdistyminen, vaan Luvian liittyminen Eurajokeen.


text: 2-piiri tarkoitti entistä Uudenmaan lääniä. Järjestäytynyttä radioamatööritoimintaa on Itä-Uudellamaalla Porvoon Radioharrastajat, jonka jäsenistä moni harjoittaa myös LA- eli nykyään CB-radiotoimintaa. Keskittymiä on myös Länsi-Uudellamaalla Lohjan Radioamatöörit sekä Keski-Uudellamaalla Keski-Uudemaan Radioamatöörit. Perusluokan kursseja järjestää vuosittain Polyteknikkojen Radiokerho Espoon Otaniemessä.


text: Itä-Uudellamaalla vaikuttava maakunnallinen radioamatööriyhdistys on Porvoon Radioharrastajat, jonka piirissä harrastetaan radioamatööritoiminna lisäksi myös muuta radiolähetystoimintaa. Yhdistyksellä on Yaesun DR-1XE -puheradiotoistin Porvoossa vesitornissa, mikä mahdollistaa automaattiasetuksin tavallisen FM-lähettämisen lisäksi myös Yaesun C4FM -muodolla.


text: Itä-Uudellamaalla on ollut järjestäytynyttä radioamatööritoimintaa jossain määrin myös Loviisan kaupungissa, ja kahden metrin aaltoalueen puheradiotoistin ennen vesitornin peruskorjausta.


text: Itä-Uudenmaan ja samalla entisen Uudenmaan läänin kunnista Artjärvi ja Orimattila, johon Artjärven kunta yhdistyi, ovat kuuluneet ennen Uudenmaan lääniin kuulumisensa vuoksi entiseen toiseen piiriin, ja nykyään kuuluvat Päijät-Hämeen maakuntaan. Tästä johtuen Artjärven Viestiteknisen Yhdistysken kutsumerkit noudattavat entistä piirijakoa ja alkavat OH2:lla. Orimattilan kaupungin radioamatöörit kuuluvat pääasiassa Lahden Radioamatöörikerhoon, kun taas Myrskylän, Pukkilan ja Lapinjärven radioamatöörit Porvoon Radioharrastajiin.


text: Itä-Uudellamaalla ei ole perus- tai yleisluokan radioamatööritutkintojen pätevyystutkijaa.


text: Keski-Uudellamaalla on mm. Keski-Uudenmaan Radioamatöörit Järvenpäässä. Yhdistyksen yleinen kutsumerkki on OH2AP, mutta se on rekisteröidyttänyt Suomi 100 -vuotta varten myös OH100FIN - kutsumerkki


text: 3-piiri tarkoitti entistä Hämeen lääniä. Järjestäytynyttä radioamatööritoimintaa on talousalueittain Päijät-Hämessä Lahden Radioamatöörikerho, Hämeessä Hämeenlinnan Radioamatöörit Hämeenlinnassa ja Riihimäen Radioamatöörit Riihimäellä sekä Lounais-Hämeen radioamatöörit Forssassa. Pirkanmaalla toimivat Tampereen Radioamatöörit. Edellä mainituista Tampereen Radioamatöörit järjestävät yhden perusluokan radioamatöörikurssin vuodessa ja Lahden Radioamatöörikerho kolme perusluokan kurssia vuodessa.


text:
"Tätä osioita voi lyhentää tästä alkaen, koska sisältöä on siirretty OH3-kutsumerkit -artikkeliin.
Mikäli kuntayhdistymisellä kunta ei jatkaa enää toimintaans entisellään, voidaan uudelle muodostuneelle kunnalle antaa uusi kuntanumero. Hämeenkoski on nykyään osa Hollolaa. Sen nimi oi aikaisemin Koski Hl, missä Hl tarkoitti Hämeen lääriä erotukseksi Koski Tl:tstä, mikä tarkoitti Turun ja Porin läänin Kosken kuntaa. Merkintä Koski Hl on alunperin Suomen postilaitoksen kehittämä postinkulun varmentamiseksi oikeaan kuntaan. Hämeenkosken kunnan käsittäneen alueen nykyinen kuntanumero on Hollolan kunnan kuntanumero.


text:
4-piiri tarkoitti entistä Mikkelin lääniä. Eteläisessä Etelä-Savossa toimivat Mikkelin Seudun Radioamatöörit ja pohjoisessa Etelä-Savossa Pieksämäen Radioamatöörit, joka on perustettu ennen Mikkelin Seudun Radiomatöörejä.
5-piiri tarkoitti entistä Kymen lääniä (1945-1997). Etelä-Kymenlaaksossa toimivat Haminassa Haminan Radioamatöörit ja Kotkassa Viitosten kerho. Pohjois-Kymenlaaksossa toimii Kouvolan Radioamatöörit sekä Kouvolan Miljöö- ja Radiomuseon putkiradiomuseo, joka järjestää perusluokan kursseja.


text: Etelä-Karjalassa toimivat Saimaan Viitoset Lappeenrannassa sekä Imatralla Imatran Radioamatöörit.


text:
Etelä-Kymenlaaksossa Viitosten Kerho toimii yhteistyössä Kotkan opiston kanssa ja järjestää vuosittain vuoden lopulta seuraavan vuoden keväälle kestävän perusluokan radioamatöörin kurssin Kotkassa kansalaisopiston opintoehdoin sekä järjestää kurssin päätteeksi pätevyystutkinnon. Pohjois-Kymenlaaksossa Kouvolan Miljöö- ja Radiomuseo järjestää perusluokan kurssin niinä vuosina, kun saadaan vähimmäiskurssivahvuus täyteen.
6-piiri tarkoitti entistä Vaasan lääniä ja 1960 alkaen entistä Vaasan lääniä sekä Keski-Suomen lääniä yhdessä.


text: 7-piiri tarkoitti entistä Kuopion lääniä. Pohjois-Savossa toimivat Varkaudessa Varkauden Seudun Radioamatöörit ry ja Kuopiossa Radioamatöörikerho Kuopion Seitoset r.y. Pohjois-Karjalassa toimii Nurmeksessa Ylä-Karjalan Radioamatöörit ryJuankosken kaupunki, 705, on yhdistynyt 1. tammikuuta 2017 Kuopion kaupunkiin, 715. Tätä ei ole vielä Suomen Radioamatööriliitto vahvistanut sral.info-verkkosivuillaan, jossa on kuntaluettelo 1.1.2016. Juankosken kaupunkia koskeva kuntanumero muodostunee kuitenkin Kuopion kaupungin numeroksi 715, koska ei ilmoitettu ja uutisoitu, että yhdistyminen olisi yhteisyhdistyminen, vaan on ilmeistä, että Juankosken kaupunki vain liittyy oikeushenkilönä olevaan olevaan Kuopion kaupunkiin.


text: 8-piiri tarkoitti entistä Oulun lääniä. Kainuussa toimii Sotkamossa Sotkamon radioamatöörikerho r.y. ja Pohjois-Pohjanmaalla Oulussa Oy Nokia Ab Oulun Radioamatöörit ry.9-piiri tarkoitti entistä Lapin lääniä. Lapissa toimii Rovaniemellä Napapiirin Yhdeksiköt r.y.


text: Lapin Samoilijat ry on edelleen partiolippukunta, mutta sillä ei ole kutsumerkkiä. Nykyään Ahvenanmaan maakunnassa mannersuomalaisen radioamatöörin, jonka tunnus on OH1–OH9, on välttämätöntä käyttää oman liikkuvan radioasemansa tunnuksen edessä OH0/OH(omatunnus), koska Ahvenanmaalla on edelleen oma tunnuksensa OH0. Sen sijaan manner-Suomessa voi ottaa minkä tahansa tunnuksen alkuosan riippumatta siitä, missä Suomen entisessä läänissä toimii. Esimerkiksi uusmaalainen OH2ABC voi käyttää tunnustaan vaikka Lapissa tai Pohjois-Pohjanmaalla suoraan tai pohjoiskarjalalainen radioamatööripätevyystutkinnon perusluokan tai yleisluokan hyväksyttävästi suorittanut voi anoa Turun ja Porin läänin entisen tunnuksen OH1ABC.


text: OI1-alkuiset merkit ovat vastaneet entistä ensimmäistä läänipohjaista piiriä Turun ja Porin läänissä, pääosaltaan nykyisissä Satakunnan ja Varsinais-Suomen maakunnissa.


text: OI2-alkuiset merkit ovat vastaneet entistä toista läänipohjaista piiriä Uudenmaan läänissä, pääosaltaan nykyisessä Uudenmaan maakunnassa sekä niitä edeltäneissäa Itä-Uudenmaan ja Uudenmaan maakunnissa.


text: OI3-alkuiset merkit ovat vastaneet entistä toista läänipohjaista piiriä Hämeen läänissä, pääosaltaan nykyisissä Hämeen, Pirkanmaan ja Päijät-Hämeen maakunnissa.


text: OI4-alkuiset merkit ovat vastaneet entistä toista läänipohjaista piiriä Mikkelinläänissä, pääosaltaan nykyisessä Etelä-Savon maakunnassa.


text: OI5-alkuiset merkit ovat vastaneet entistä viidettä läänipohjaista piiriä Kymen läänissä, pääosaltaan nykyisissä Etelä-Karjalan ja Kymenlaakson maakunnissa.


text: OI5AY on Laskuvarjojääkärikoulun radiokerhon kutsumerkki.


text: OI5AZ Vekaran Titarit, Karjalan prikaati, Vekaranjärvi, Kouvolan Valkeala.


text: OI5R on Kaakkois-Suomen rajavartioston piirissä toimiva amatööriradioasema.


text: OI6-alkuiset merkit ovat vastaneet entistä kuudetta läänipohjaista piiriä Keski-Suomen läänissä ja Vaasan läänissä, pääosalaan nykyisissä Etelä-Pohjanmaan, Keski-Pohjanmaan ja Pohjanmaan maakunnissa. Pohjanmaan maakunta käsittää entisen Vaasan läänin ruotsinkielisen rannikkoseudun. Suomenkielinen Etelä-Pohjanmaa on pääosin Etelä-Pohjanmaan maakunnassa.


text: OI6A on Ilmasotakoulun radiokerhon kutsumerkki, Jyväskylän Tikkakosken Luonetjärvi. OI6AIR on Keski-Suomen ilmailumuseosäätiön OI-amatööriradiokutsumerkki. Keski-Suomen ilmailumuseosäätiö ylläpitää entistä Keski-Suomen ilmailumuseota, nykyistä Suomen Ilmavoimamuseota.


text: OI6S on 2017 rekisteröidyn Sissiradistikilta ry:n kutsumerkki. Yhdistyksen kotipaikka on Jyväskylä. Sissiradistikilta ry on Suomen rajavartiolaitoksessa tai Suomen puolustusvoimissa sissiradistin sotilasopetuksen saaneiden tai sotilasopettavien ja sotilasopettaneiden yhdistys. Sissiradistikilta ry on rekisteröity 21. kesäkuuta 2017.


text: OI6SP Sydbottens Sexor - Suupohjan Kuutoset r.f :n kutsumerkki. Sitä on käytetty myös Historiallisyhdistys Stella Polaris ry:n tilaisuuksissa, Kristiinankaupunki.


text: OI6VKL on Tikkakoskella oleva OI-amatööriradioasema. . VKL saattaa viitatan entiseen viestikoelaitokseen, jonka tehtävät ovat siirtyneet Suomen puolustusvoimien tiedustelulaitoksen alaiselle viestikoekeskukselle.


text: OI6X Ilmavoimien materiaalilaitoksen kutsumerkki Jyväskylän Tikkakosken Luonetjärvellä.


text: OI7-alkuiset merkit ovat vastanneet entistä seitsemättä läänipohjaista piiriä Kuopion läänissä, 1960 alkaen myös Pohjois-Karjalan läänissä, pääosaltaan nykyisissä Pohjois-Karjalan ja Pohjois-Savon maakunnissa.


text: OI7AX on Pohjois-Karjalan prikaatin entinen kutsutunnus, joka on siirtynyt Pohjois-Karjalan Viestikilta ry:n käyttöön, Joensuu. Pohjois-Karjalan Viestikilta osallistuu OI-toimintapäiviin usein Joensuun kaupungin Kiihtelysvaaran Palosta.


text: OI8-alkuiset merkit ovat vastanneet entistä kahdeksatta läänipohjaista piiriä entisessä Oulun läänissä, pääosaltaan nykyisissä Kainuun ja Pohjois-Pohjanmaan maakunnissa.


text: OI8AY on Pohjan Titareiden kutsumerkki Kainuun prikaatissa, Kajaanin Hoikankankaalla. OI8VK on Pohjan Viestikillan kutsumerkki Oulussa OI8VK osallistuu ajoittain OI-toimintapäiviin Oulun Reseviupseerikerhon vapaa-ajanasunnolta Rokualta.


text: OI9-alkuiset merkit ovat vastanneet entistä yhdeksättä läänipohjaista piiriä entisessä Lapin läänissä, pääosaltaan nykyisissä Lapin maakunnassa.


text: OI9R on Kaakkois-Suomen rajavartioston Lapin rajavartioston piirissä toimivat amatööriradioasema.


text: Lähde: Suomen puolustusvoimat 23. maaliskuuta 2013


Porsche Supercup Espanjan Grand Prix 2013 oli Porsche Supercup -kauden 2013 ensimmäinen osakilpailu, joka ajettiin 12. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: Montenegron kansalliskirjasto

text: Montenegron kansalliskirjasto tai täsmällisemmin Montenegron Đurađ Crnojević -kansalliskirjasto (montenegroksi "Nacionalna biblioteka Crne Gore "Đurđe Crnojević"", , lyh. NLM) on Montenegron entisessä pääkaupungissa Cetinjessä toimiva maansa kansalliskirjasto.